BILA NEELOFA JUAL SUSU PISANG JENAMA 'NILOFA' PULA

Semua mengetahui bahawa susu pisang mula popular kerana dijual di serata Korea Selatan dan kalau melancong ke negara K-Pop itu, tak sah kalau tak beli dan bawa pulang ke Malaysia kerana rasa lemak-lemak manisnya itu menjadi kegilaan ramai.

Siapa dalam Malaysia ini yang tak kenal dengan pelakon merangkap usahawan hebat iaitu Noor Neelofa. Dahlah cantik menawan, lepas itu pandai berniaga pula. Memang menjadi idola para wanita dalam negara ini.

Umum mengetahui bahawa Neelofa sudah lama berkecimpung dalam dunia perniagaan menerusi rangkaian hijabnya iaitu 'Naelofar'. Boleh dikatakan ramai yang mempunyai hijab keluarannya dan rata-rata koleksi baru yang dihasilkannya pasti terjual laris.

Klik untuk gambar besar

Ingatkan Neelofa akan fokus kepada perniagaan hijabnya sahaja, rupanya pengacara program 'Meletop' ini masih ada lagi perniagaan yang ingin diterokainya. Baru-baru ini, dia telah mendedahkan produk terbaru keluarannya iaitu susu pisang yang diberi nama ‘Nilofa’.

Walaupun belum diumumkan tarikh pengeluaran serta harganya lagi, sudah ramai yang teruja ingin mencubanya. Ada yang menceritakan bahawa sudah ramai berpusu-pusu mendaftar menjadi stokis produk itu apabila dibuka pendaftarannya.

Tak kurang juga, ada netizen yang puji Neelofa kerana sentiasa mengkaji kehendak pengguna sebelum mengeluarkan sesuatu produk. Siap ada yang keliru sama ada susu pisang itu adalah sunscreen kerana packagingnya. Hebat betul Neelofa... sentiasa berdiri tinggi dengan idea yang baru dan inovatif.

www.myartis.com / Sumber & foto: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI BELOT, TERIMA HABUAN - UMIE AIDA MAHU BERPISAH

Jika suaminya, Datuk Seri Khairuddin Abu Hassan itu belot dalam perjuangan berhubung isu kontroversi 1Malaysia Development Berhad (1MDB), Umie Aida mahu meninggalkannya.

Jelas Khairuddin yang juga bekas naib ketua Umno Bahagian Batu Kawan, isterinya itu bertindak demikian bagi memastikan beliau tidak tunduk atau 'termakan' pelbagai habuan yang ditawarkan supaya menarik balik laporan yang dibuatnya sejak tahun lalu.

"Umie pernah kata kepada saya, jika ada sesiapa tawarkan kebendaan, wang ringgit dan sebagainya untuk saya tarik balik laporan polis dan kalau saya terima, mungkin dia akan tinggalkan saya.

Klik gambar untuk size besar

"Selama saya terbabit dalam isu ini juga, isteri saya tidak pernah berhenti memberi semangat untuk saya teruskan perjuangan ini sampai selesai dan andai kata dia dapati saya belot atau lari daripada perjuangan ini, dia ugut akan tinggalkan saya," ," ujar Khairuddin dipetik sebagai berkata.

Khairuddin mencetuskan kontroversi apabila membuat laporan polis pada Disember tahun lalu terhadap 1MDB, diikuti laporan kepada Suruhanjaya Pencegahan Rasuah Malaysia (SPRM) dan terkini bertindak melaporkan isu sama ke luar negara termasuk Switzerland, Perancis, Hong Kong dan Singapura.

Bagaimanapun menurut Khairuddin, beliau bersyukur dan kagum dengan ketabahan isterinya itu walaupun keluarga mereka dihimpit pelbagai tekanan termasuk diisytiharkan muflis dan rumah yang didiami mereka melalui cubaan untuk dilelong.

"Kesetiaan dan pendirian dia amat saya kagum dan tak sangka dia sekuat itu dalam hadapi dugaan kami pada masa ini walaupun dia memang tak sukakan politik.

"Dia cukup tabah. Sebagai orang seni mulanya saya takut keadaan ini jadi culture shock kepada dia, tapi rupa-rupanya dia lebih kuat daripada saya," katanya yang kesal kerana isterinya turut diheret dalam kancah ini apabila akaun banknya turut dibekukan baru-baru ini.

Khairuddin juga menghargai pengorbanan isterinya yang bersusah dengannya dengan menjual tudung dan pelbagai produk lain sebagai sumber kewangan untuk menampung kehidupan mereka sekeluarga.

"Siang malam bertungkus lumus dan tetap teguh bersama saya," jelasnya.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DAKWAAN EMMA SUDAH 'KAHWIN' - CHACHA MAEMBONG TAMPIL NAFI

Baru-baru ini telah kecoh dan tular di media sosial apabila timbul dakwaan pelakon Emma Maembong itu sudah berkahwin dengan lelaki bernama Syed Abdullah iaitu abang kepada Menteri Belia dan Sukan, Syed Saddiq.

Sehingga kini, Emma mahupun Syed Abdullah enggan membuka mulut berhubung dakwaan tersebut, namun adik kepada Emma yang juga seorang pelakon iaitu Chacha Maembong telah tampil menafikan.

Pelakon drama 'Selafaz Cinta' itu mengakui kecewa dengan tuduhan tidak berasas itu sekali gus membuatkan banyak pihak mempercayai cerita itu.

Klik untuk gambar besar

"Saya tidak mahu komen lebih lanjut sebab bukan membabitkan saya. Kalau saya komen lebih, bimbang ia boleh mengeruhkan keadaan. Jika melihat perkongsian individu itu, dia pun macam tak tahu kejadian itu betul atau tidak.

"Emma dan Syed memang tak pernah kahwin. Apa yang keluar itu tak betul. Sebagai adik saya pun sakit hati," katanya yang memberitahu yang kakaknya sudah berdepan dengan banyak gosip dan ada baiknya dia mendiamkan diri.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAQIEM RUSLI AKUI GADIS REMAJA 'R' TEMAN PALING RAPAT

"Saya memang tidak ramai kawan perempuan dan R adalah teman yang paling rapat dalam hidup ketika ini. Walaupun baru berusia 16 tahun, pemikirannya sangat matang dan saya selesa berkawan dengannya," demikian kata penyanyi Haqiem Rusli yang mengakui dia kini berkawan rapat dengan gadis yang juga model muzik videonya 'Selamat Tinggal Sayang' yang dikenali sejak dua tahun lalu.

Menurut Haqiem, 21, gadis berusia 16 tahun dan dikenali sebagai R itu juga berasal dari Sydney, Australia. Mengulas detik perkenalan mereka, kata Haqiem, dia bertemu R ketika mengadakan persembahan di sebuah universiti di Sydney, Australia, dua tahun lalu.

"R juga antara peminat yang datang menonton persembahan saya ketika itu. Kami juga saling berhubung selepas pertemuan terbabit. Hubungan kami juga rapat hingga saya turut menawarkannya menjadi model dalam muzik video 'Selamat Tinggal Sayang' yang turut membabitkan penggambaran di Sydney sebelum ini," jelasnya.

Bagaimanapun, kata Haqiem, dia tidak dapat mengelak bila ada pihak termasuk warganet yang mendakwa mereka kini bercinta: "Keluarga juga tahu kami berkawan rapat. Buat masa ini, kami juga selesa berkawan dulu dan kalau ada jodoh adalah".

Klik untuk gambar besar

www.myartis.com / Sumber & foto: Harian Metro & Instagram haqiem Rusli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA HANYA INGIN KEJUJURAN" - BELLA ASTILLAH MAAFKAN YANG TERLIBAT

Walaupun sudah dua kali dicurangi, Bella Astillah masih mampu berfikir dengan tenang dan memaafkan mereka yang terlibat di dalam episod hitam terbaru dirinya. Menerusi akaun Instagramnya, Bella telah menulis panjang lebar tentang apa yang telah terjadi. Bella juga memohon diberi ruang untuk berfikir dan turut mengakui semua manusia ada membuat kesilapan.

"Assalammualaikum wbt. Pertama sekali, berkenaan dengan semua yang berlaku Bella terima dengan hati yang terbuka. Dalam hidup ini, selepas ujian adalah ujian. Itulah lumrah alam. Setiap petunjuk yang kita minta kita harus terima dan setiap yang berlaku pasti ada hikmah.

"Dari semasa ke semasa saya terima banyak dm daripada beri kata nasihat, sokongan, dorongan sehinggalah kecaman. Disini saya ingin terangkan, saya bkn secerdik dan sepintar rata rata manusia lain. Saya adalah diri saya. saya juga manusia biasa yang pasti buat kesilapan.

"Seandainya ada segelintir dan mana2 pihak yg mengatakan tentang pendapat mereka soal perkongsian saya berkenaan rumahtangga kelmarin adalah salah, mungkin pandangan setiap manusia lain2 termasuklah saya. Semoga ramai menjadikan ini sbg iktibar kerana ada wanita yang takut untuk bersuara.

Klik untuk gambar besar

"Segala yang baik kita perbaiki jadikan teladan malah yang tidak baik sebagai sempadan. Apa yang saya inginkan buat masa ini adalah ketenangan. Saya ada bertanya dgn ustaz, sudah semestinya untuk tenang adalah mendekatkan diri dengan Allah s.w.t. selain itu akan lebih tenang sekiranya kita lebih memikirkan dan berusaha utk mengubah diri berbanding mengubah orang lain.

"Saya maafkan yg terlibat sbb sy hanya ingin kejujuran. Saya lega bila mendapat tahu kebenaran dan berani bersemuka utk mengaku kesalahan dan meminta maaf. Mmg akan terasa pedih dan terluka. Kita semua manusia penuh dgn kesilapan, sebagai manusia hanya maaf yg perlu diungkap tak susah.

"Drpd menegakkan benang yang basah apabila kesalahan secara terang terangan tetapi tidak mengaku, yg membuatkan saya kecewa dan marah sebab saya sahaja yg tahu kebenaran. Ramai yang meminta saya untuk post video, ada juga segelintir mengatakan saya fitnah.

"Saya tidak akan sesuka hati ikut emosi untuk post tanpa bukti tapi setelah saya fikir adalah lebih baik saya tunjuk kpd keluarga dan yg terlibat sahaja. Maaf yg tersinggung dengan cara saya berkongsi masalah ini, tetapi setiap manusia ada pelbagai cara utk meluahkan, mengendalikan, kerana apa jua masalah, kita tak boleh ingin org jadi seperti diri kita mahupun jd diri org lain.

"Skrg saya perlukan masa dan ketenangan utk berbincang dgn ahli keluarga," tulis isteri kepada penyanyi dan pelakon Aliff Aziz dan ibu kepada seorang anak lelaki, Mohamad Ayden Adrean itu panjang lebar menerusi laman Instagram miliknya baru-baru ini.

Walaupun ada yang tidak bersetuju dengan cara Bella Astillah menangani kontroversi ini kerana menganggap dia membuka aib suaminya, bagi Abang Nara ia adalah langkah yang tepat.

Lagipun ini bukanlah kali pertama Aliff Aziz melakukan kesilapan yang sama. Apa pun semoga Bella diberi ketenangan dan mampu membuat keputusan yang terbaik. Cukup-cukuplah hati dilukai. Semoga ada sinar buat Bella.

www.myartis.com / Sumber & foto: Beautifulnara & Instagram Bella Astillah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAHID & ISTERI BERDEPAN DETIK CEMAS, PUTING BELIUNG MUNCUL DEPAN MATA

"Lailahailallah.. Fuh.. first time tengok puting beliung kt Malaysia depan mata. Kejadian ni jadi kt area Klebang, Ipoh. Sorry pendek sgt video, takut die smp depan mata.

"Lalu area Jalan Tawas pun banyak rumah tercabut atap. Semoga dipermudahkan semua yg terkena musibah ini," tulis penyanyi Zahid Baharudin yang berdepan detik cemas apabila puting beliung setinggi bangunan tiga tingkat muncul depan mata.

Zahid yang ketika itu bersama isterinya Nurul Shuhada Osman, 27, berkata, mereka terpaksa berpatah balik dari kawasan Klebang berhampiran Kampung Tawas dan Taman Tasek Damai, Ipoh, Perak yang dilanda ribut petang semalam itu kerana bimbang dilanda angin kencang berkenaan.

Bekas juara Akademi Fantasia musim kedua (AF2) itu berkata, dia ke Ipoh untuk melawat ibunya. Ketika kejadian itu, dia sepatutnya melalui kawasan itu untuk berjumpa ibunya.

Klik untuk gambar besar

"Pertama kali saya lihat sendiri puting beliung depan mata. Mulanya saya tidak menyedarinya dan isteri yang memberitahu ada pusaran angin depan kami.

"Biasanya kalau dalam filem puting beliung akan bergerak dan jadi angin biasa selepas pusaran terlerai. Kami sempat melihatnya sekejap sebelum berpatah balik. Walaupun puting beliung itu terbentuk beberapa minit saja, serpihan zink dan pasir dari kawasan binaan berdekatan yang berterbangan terkena kereta kami.

"Mujur kami sempat berhenti sedikit jauh dari puting beliung itu. Selepas keadaan reda, barulah kami lalu di sana semula dan sedih tengok keadaan rumah berdekatan yang rosak," katanya.

KLIK VIDEO DIBAWAH INI UNTUK TONTON

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AJL 27 - KEMBALINYA TIRU GAYA ARTIS

Anugerah Juara Lagu ke-27 kini kembali lagi! Seramai 12 finalis telah dipilih dalam Peringkat Akhir Muzik-Muzik yang lalu dan bakal berentap dalam merebut kejuaraan pada 6hb Januari 2013 nanti.

Bagi memeriahkan lagi Anugerah Juara Lagu untuk kali ke-27, Alt Media dengan bangganya membawakan sekali lagi peraduan Tiru Gaya Artis untuk musim ke-3.  Mereka yang berminat hanya perlu melakonkan kembali persembahan 14 artis yang pernah bertanding di Anugerah Juara Lagu sejak 1986 sehingga 2011. Kesemua 14 video tersebut boleh ditonton menerusi laman sesawang www.tv3.com.my/ajl27

Malaysia akan mengundi 10 video terbaik & pemenang akan di nobatkan sewaktu Anugerah Juara Lagu 27 berlangsung di Bukit Jalil. 10 video yang terbaik akan turut menerima jemputan sebagai tetamu VIP dan juara berpeluang memenangi hadiah wang tunai RM5,000 di AJL27 nanti.

Hantarkan video secara online di www.tv3.com.my/ajl27 dan 10 peserta terbaik akan dipilih ke pusingan akhir. Juara akan dipilih daripada 10 finalis akhir berdasarkan undian awam.  Penyertaan video kini dibuka sehingga 20 Disember 2012.


5 GAMBAR - BILA NORA DANISH & NEDIM PAKAI TOPENG DI JALAN TAR

Aksi kelakar Nora Danish dan Nedim Nazri yang berkunjung ke Bazar Ramadan termasuk Jalan Tunku Abdul Rahman (TAR) sambil memakai topeng. Bagaimanapun, gelagat mereka tetap dapat dihidu oleh segelintir pihak yang dapat mengenali gaya berlainan dua sejoli ini.

Melihat aksi Nora dan Nedim, timbul persoalan apakah mereka sengaja berbuat begitu demi tidak mahu diganggu? Atau mungkinkah mereka bimbang jika identiti mereka terdedah maka akan timbul pelbagai isu di alam maya?

Bagaimanapun, alasan Nora memakai topeng adalah kerana dia tak berapa sihat dan perlu menitikberatkan soal kesihatan. Maklumlah... jerebu di Kuala Lumpur semakin tebal kebelakangan ini. Heh.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"JAGA BADAN SELEPAS CUKUP KUOTA" - SARAN FIZZ FAIRUZ BUAT ISTERI

Fizz Fairuz yang bakal menimang cahaya mata kedua memberitahu yang dia sangat bersyukur dan tidak kisah jika isterinya, Almy Nadia itu mengalami kenaikan berat badan kerana hamil lagi selepas melahirkan anak pertama, Nur Afrina Ariana tahun lalu.

"Alhamdulillah, kandungan Almy sudah pun memasuki usia lima bulan dan dijangka bersalin Oktober nanti.

"Buat masa sekarang kami tidak mempunyai pembantu rumah, jadi anak memang dijaga sepenuhnya oleh kami berdua dan dibantu oleh mak juga. Bagaimanapun, ia tidak mengganggu perjalanan kerja kami setakat ini.

"Jika sebelum ini dia bimbang dengan kenaikan berat badannya, tetapi bagi saya, ia tidak menjadi masalah besar.

"Saya katakan padanya, selagi dikurniakan rezeki anak, terima sahajalah, bila sudah cukup 'kuota', baru berhenti dan jaga badan," ujar Fizz dipetik sebagai berkata.

Dalam pada itu, kata Fizz, kesudian isterinya meluangkan masa kepada rumah tangga berbanding kerjaya amat dihargainya.

"Tidak perlu susah-susah memikirkan anak dijaga oleh orang lain dan sebagainya. Lagi pun dia terlibat sebagai rakan kongsi saya menerusi syarikat diuruskan kami kini, jadi dia boleh memantau atau melakukan kerja daripada rumah sahaja," jelasnya.

Sumber: SH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


JUE AZIZ SAHKAN DIRINYA POSITIF COVID-19

"Tolong doakan kesihatan saya. Saya positif Covid-19. Simptom batuk, demam, sakit kepala, selesema dan hilang deria rasa. Nak makan dan buang air selalu rasa ngilu.

"Yang paling tak tahan menggigil sejuk ke tulang dan 'lemau' seperti demam sakit urat," ujar pelakon Jue Aziz apabila mengesahkan yang dirinya positif Covid-19 apabila mempunyai gejala seperti batuk, demam dan sakit kepala.

Jue, 38, atau nama sebenarnya Zuliana Abd Aziz berkata, dia turut mengalami selsema selain hilang deria rasa.

Menerusi hantaran di Instagram, Jue turut mengambil kesempatan dengan memohon maaf kepada semua andai ada khilafnya sebelum ini.

"Saya ingin memohon maaf sekiranya ada buat salah, sengaja atau tidak. Harap dimaafkan. Semoga Allah membalas jasa baik semua atas doa kalian, amin," tulisnya yang berkemungkinan sudah mengambil vaksin baru-baru ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASRAT MIA SARA INGIN TUNAI UMRAH TERCAPAI

Pelakon cilik Mia Sara Nasuha, 10, bakal menunaikan umrah bersama ayahnya Muhammad Ridhuan Disember ini setelah permohonan visa diluluskan.

Menurut Mia, hasratnya menunaikan umrah pada cuti sekolah kali ini, menjadi detik sangat bermakna kepadanya. Dia bersyukur kerana ini merupakan kali pertama dirinya menjejak kaki di bumi Mekah.

"Perancangan cuti sekolah ini, Mia dan keluarga akan ke Tanah Suci Mekah untuk menunaikan umrah. InsyaAllah, doakan yang terbaik untuk Mia. Mia harap semuanya selamat pergi dan balik. Tolong sama-sama berdoakan Mia ya," ujarnya dipetik sebagai berkata.

Tahniah kami ucapkan buat Mia dan semoga perjalanan pergi dan balik Mia dan keluarga ke sana akan selamat.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


GAGAL TEMUI CALON SUAMI - FARAH LEE BAWA DIRI MELANCONG KE 20 NEGARA

"# FLworldschooling to 20 countries in 2 months 20 days begins. Departure... Leeds, United Kingdom : 300120. Never heard of # worldschooling.? Go read em now..." demikian kongsi Farah Lee, bekas isteri pengacara TV3, Ally Iskandar, yang kini telah memulakan pengembaraannya ke 20 negara seluruh dunia selama lebih 2 bulan.

Terdahulu, Farah telah berkongsi ranjau kehidupannya sepanjang melanjutkan pengajian Sarjana Pendidikan Kanak-Kanak di University of Leeds, United Kingdom.

Ujarnya, walaupun hanya setahun setengah berada di sana, namun banyak memori yang terpahat dihati antaranya dapat menunaikan umrah sebanyak dua kali, menunaikan ibadah Haji, melancong ke 10 buah negara, pulang ke Malaysia dua kali dan pelbagai lagi kenangan terindah.

Bagaimanapun, teman hidup sahaja yang tidak ditemui di sana, katanya seolah berseloroh.

Klik untuk gambar besar

"Twas only one and a half year yet so many things had happened, sempat pergi umrah 2 kali siap buat haji sebulan, travelled to 10 countries, balik Msia dua kali kiki, setup NGO, photoshoot bla3.. Kahwin je tak sempat. Eh maksud saya thesis belum sempat siap, next month k submission deadline.

"Thank you Leeds, you've grown me up so much though our love-hate relationship throughout this journey. See you again in July for my graduation inshaAllah. Meanwhile, let me travel the world," tulisnya yang tidak lagi tinggal di Leeds dan bakal berhijrah ke Norway.

Untuk info, Farah menetap di United Kingdom pada 2018 untuk melanjutkan pengajian dalam peringkat Sarjana Pendidikan Kanak-Kanak di Universiti Leeds.

Foto : Farah IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KURANG AJARNYA PANGGIL PONDAN" - NIZAM RAHMAN DITEGUR BERPAKAIAN WANITA DI TV ISLAMIK

Baru-baru ini, personaliti media sosial iaitu Nizam Rahman yang terkenal dengan video-video parodi dalam persalinan wanitanya di laman Instagram itu telah menerima kecaman netizen apabila menghadiri program di sebuah stesen televisyen Islamik pagi tadi dengan mengenakan kebaya dan berambut palsu.

Tindakan Nizam atau nama sebenarnya, Hairul Nizam Abdul Rahman, 30, didakwa tidak sensitif. Bahkan, Nizam yang ketika itu sedang melakukan sesi live di Facebook turut menerima teguran pengunjung lain yang hadir sama ketika berjalan masuk ke studio yang terletak di kawasan Kompleks Pusat Islam, Kuala Lumpur.

Bahkan, individu tersebut turut menyifatkan Nizam keterlaluan apabila hadir ke Kompleks Pusat Islam yang turut menempatkan Jabatan Agama Islam Wilayah Persekutuan (JAWI) sebagai keterlaluan.

"Buat apa eh kat sini? Untuk apa? Pastu kau pakai macam ni. Kau nak pakai macam ni masuk dalam? Eh, memang tak bolehlah, ini TV Al-Hijrah. Fikirlah sikit, awak tu laki, tengok tu (ada) JAWI. Mana boleh kau pakai macam ni" tegur individu tersebut dengan penampilan memakai songkok.

Klik untuk gambar besar

Situasi itu kemudian menimbulkan sedikit kekecohan apabila Nizam mendakwa individu berkenaan mengeluarkan kata-kata tidak sepatutnya: "Kurang ajarnya mulut dia panggil pondan," balas Nizam yang kemudian cuba beransur meninggalkan individu tersebut.

Bahkan, di ruangan komen sesi live tersebut, Nizam yang terkenal dengan karakter Ramona dalam video parodinya itu turut dipersoalkan netizen yang terkejut: "Seriuslah pakai macam ni? - "Tukarlah baju tu dulu," komen sebahagian warga net.

Bagaimanapun, ketika bersiaran secara langsung di televisyen, Nizam dilihat mengenakan persalinan lengkap berbaju Melayu. Nizam yang terkilan dengan insiden tersebut kemudian menjelaskan situasi sebenar.

"Masalah timbul bila ada dua lelaki tiba-tiba tegur sound saya. Sebenarnya, saya memang rancang nak tukar baju masa sampai di sana. Kawan siap dah pegang baju lagi.

"Saya berpakaian macam tu sebab sebelum tu ada penggambaran untuk satu produk dan habis agak lewat sehingga 6 pagi. Lepas habis tu saya terus bergegas ke sana untuk program siaran langsung pagi tadi," katanya.

Jelasnya, biarpun sering tampil dengan karakter perempuan, namun, dia masih tahu batas-batas yang perlu diikutinya: "Saya ni tak adalah bodoh mana nak berpakaian wanita nak masuk televisyen. Nak tegur tapi marah-marah. Cakaplah elok-elok. Apa salahnya tanya sebelum nak sembur," ujarnya.

Begitupun, Nizam turut memohon maaf sekiranya insiden tersebut turut mengundang rasa kurang senang dalam kalangan pengikutnya: "Tak sangka pagi-pagi dah kena maki. Saya minta maaf kalau ada yang tersinggung. Semua ini salah faham," tuturnya.

www.myartis.com / Sumber & foto: Astro Gempak & Instagram Nizam Rahman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RANCANG NAK PINDAH INDONESIA - EIRA SYAZIRA CADANG MAHU LANCARKAN LAGI AKTIVITI KERJAYA DI SANA

"Saya dah beli rumah di Bandung. Tapi, sekarang semuanya masih dalam perancangan kerana ada perkara perlu diselesaikan dulu. Antaranya, saya harus dapatkan kelulusan permit penduduk tetap.

"Bagaimanapun, buat seketika ini saya akan berulang-alik dari Malaysia ke Indonesia atas urusan kerja di sana," kata pelakon Eira Syazira, 37, yang bercadang mahu berpindah ke Indonesia bagi melancarkan lagi aktiviti untuk kerjaya nyanyiannya yang dibina di negara jiran itu.

Eira atau nama sebenarnya Syazira Shuhaimi berkata dia mahu menetap bersama keluarganya di Bandung dan sudah mempunyai kediaman sendiri di situ. Eira yang sudah tujuh tahun membina kerjaya nyanyiannya di negara seberang itu bernaung di bawah syarikat pengurusan Positif Art milik Om Jan.

Menganggap Indonesia sebagai 'rumah kedua', Eira sudah menghasilkan lima single di negara jiran itu dan dua tahun lalu dia muncul dengan single Kau Yang Ku Sayang bergenre koplo remix.

Klik untuk gambar besar

Disebabkan penularan C0V1D dan sempadan negara ditutup, Eira tidak dapat ke Indonesia untuk menjalankan aktiviti promosi single itu. Katanya, apapun dia bersyukur kehadirannya diterima baik di Indonesia.

"Suami saya, Azad Jasmin adalah individu yang sentiasa memberi semangat dan menggerakkan saya untuk terus maju ke depan dalam karier nyanyian ini. Saya yakin kejayaan saya ini atas restunya," katanya.

Eira yang mencipta nama dalam dunia lakonan di negara ini selama 20 tahun bertemu jodoh dengan Azad pada 2011. Hasil perkongsian hidup itu, mereka dikurniakan tiga anak perempuan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP - SITI NORDIANA & PENGURUSNYA HANGAT BERCINTA?

Dalam diam, rupa-rupanya penyanyi yang meningkat kembali melalui rancangan Gegar Vaganza 2, iaitu Siti Nordiana digosipkan sedang hangat bercinta dengan pengurusnya sendiri.

Malah jika melihat melalui gambar mereka bersama, wajah Nana nampak berseri-seri dan mereka bagai pinang dibelah dua layaknya.

Oh... patutlah sebelum ini Nana nampak gembira, rupa-rupanya sedang dilamun cinta.

Apa yang menarik, pengurus Nana tu tidak kurang kacak dan siap ada lesung pipit lagi.

Difahamkan juga, hubugan Nana dengan pengurusnya ini bukanlah baru tetapi sudah bertahun-tahun lamanya. Bak kata orang, mereka berdua ni susah senang bersama.

Jika benar gosip ini, harap jangan tunggu lama-lama ya cik abang... kang Nana dikebas orang pula. Heh.

Nana dan pengurusnya

Sumber: Miss K

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


"MUJUR CERMIN TIDAK PECAH & TERKENA SAYA... DUIT TERBANG LAGI" - ZIZI KIRANA

"Kejadian itu sangat pantas hinggakan saya tak terkata. Mujur cermin tidak pecah dan terkena saya yang duduk di kerusi sebelah pemandu. Kebetulan ketika itu memang banyak lori. Dalam masa sama, ada kereta dipandu laju. Mungkin kereta itu terlanggar batu hingga terkena cermin kereta saya. Saya agak ia batu besar kerana habis cermin retak. Nak tak nak kena ganti juga.

Tak pasal-pasal duit terbang lagi," demikian cerita penyanyi Zizi Kirana, 34, yang berdepan detik mencemaskan apabila cermin depan sebelah kiri kereta dinaiki bersama rakannya 'retak seribu' akibat terkena batu di Lebuhraya Utara Selatan (Plus) berhampiran Hentian Rehat Seremban, semalam.

Dalam kejadian kira-kira jam 4 petang itu, Zizi bersama rakannya yang memandu kereta jenis Volkswagen Golf miliknya itu dalam perjalanan ke Johor Bahru. Zizi berkata, mereka terpaksa singgah di Melaka untuk menukar cermin baru:

"Ini kejadian pertama seumpamanya untuk saya. Saya anggap ia insiden tidak disengajakan. Bagaimanapun, pesan saya kalau boleh jangan bawa laju terutama apabila ada banyak lori. Insiden seperti ini memang tidak boleh dijangka. Cermin retak atau pecah mungkin boleh tukar, tapi kalau disebabkan kelalaian itu hingga boleh meragut nyawa, siapa harus dipersalahkan?" katanya.

Klik untuk gambar besar

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAGI GAMBAR KEMESRAAN NURUL AIN & SYAMSUL

Benarkah mereka sekadar 'teman tapi mesra'? Tiga keping lagi gambar-gambar kandid Syamsul Yusof dan Nurul Ain Nordin yang dikirimkan oleh Ex Krew melalui email lverage@gmail.com.

Dakwa Ex Krew, kalau ramai pembaca mengatakan yang dia dengki... terpulanglah. Dia hanya memberitahu perkara sebenar.

Klik untuk imej besar...

"Apa motif samsul di set walaupun tiada shooting? Kadang-kadang sampai subuh? Duduk berdua dalam kereta besar hammer samsul sampaikan krew lain kena tunggu director untuk startkan shooting??

"Kenapa perlu berada sebelah dengan kerusi pengarah perasan bagus tu? Dia pelakon, bukan pengarah! Dan gambar satu lagi itu diambil ketika semua krew dan artis lain di waktu rehat untuk  makan dan solat. Tetapi kenapa mereka perlu duduk berdua-duaan di dalam rumah sedangkan yang lain di luar?

"Gambar ketiga, duduk berdua di sebelah seat pengarah dengan begitu happynya sedangkan orang lain semua tiada disana?? Kenapa perlu duduk berjauhan dengan orang lain? Kenapa ada speciality terhadap samsul di set? Pikirlah sendiri!" Ujar pengirim email mempertahankan dakwaannya.

Dalam perkara ini, siapakah yang benar? Allahualam... kerana setakat ini baik Syamsul mahupun Nurul Ain, mereka hanya mengambil sikap mendiamkan diri.

Mungkin bukan kerana takut atau malu, tetapi kerana tidak mahu memanaskan isu 'tidak benar' yang sememangnya sudah sedia panas. Tak gitu?


DIHADIAHKAN HAMBA ALLAH KOMPUTER PERIBADI - KHAI BAHAR SEBAK & TERKEJUT

Menerusi satu perkongsian di laman Instagram, penyanyi Khai Bahar, 26, telah memuat naik rakaman video dimana dia terkejut selepas menerima hadiah sebuah komputer peribadi (PC) daripada seorang insan yang tidak didedahkan identitinya.

Menurut Khai atau nama sebenarnya, Muhammad Khairul Baharuddin menyatakan sepupunya menjadi orang tengah bagi menghantar ke tangannya.

"Allah .. Tak tau nak cakap apa, kisah dia macam ni, Khai mesej sepupu @sarhanezani nak pinjam komputer peribadi (PC) buat live stream sementara ja. Sebab PC sekarang ni teruk, tunggu hujung bulan baru nak beli PC baru. Lepastu pung pang pung pang la dia nak hantar harini.

Klik untuk gambar besar

"Tak terfikir langsung kena kejutan macam ni. Khai tak minta pun tau, dan kalau boleh tak mau pun kalau sapa-sapa nak belanja belikan. Tapi benda dah depan mata tak tau nak kata apa dah. Terkedu mengejut. tulisnya.

Perkongsian di Instagram (IG) itu turut dimuat naik rakaman video reaksi Khai ketika mendapat kejutan di kawasan tempat letak kereta. Dalam pada itu, pelantun lagu Luluh turut mengirimkan doa agar insan yang baik hati itu sentiasa dimurahkan rezeki.

"Ya Allah.. Kau murahkanlah rezeki hambamu yang baik hati ini. Kau berikanlah kesihatan kesejahteraan padanya, permudahkanlah urusannya dunia akhirat. Amin," tulisnya lagi.

www.myartis.com / Sumber & foto: Astro Gempak & Instagram Khai Bahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAWARAN NYANYI NASYID - ALIFF SYUKRI AKAN PERTIMBANGKAN

"Sejujurnya, saya ada menerima tawaran menyanyikan lagu nasyid daripada beberapa orang komposer, tetapi masa itu hanya borak-borak kosong sahaja.

"Saya mungkin akan mempertimbangkan untuk menerima tawaran tersebut kerana semua lagu yang saya nyanyi asyik kena kecam sahaja.

"Saya harap anda semua tak kecam-kecam lagi, doakan yang terbaik untuk saya sebab manusia ini boleh berubah-ubah," kata usahawan kosmetik, Datuk Seri Aliff Syukri yang memaklumkan dia menerima beberapa tawaran menyanyikan lagu berbentuk kerohanian.

Aliff Syukri, 30, berkata ramai pengguna laman sosial memintanya bersetuju dan mengambil peluang tersebut.

Klik untuk gambar besar

Sebelum ini, Aliff Syukri menerima kritikan hebat netizen kerana lagu 'Bobo Dimana' yang dianggap tidak sopan dan memaparkan unsur lucah.

Perbincangan Aliff dan isteri bersama penyanyi Hafiz Hamidun memberi gambaran mereka bakal bekerjasama dalam lagu nasyid.

Lagu tersebut merupakan nyanyian penyanyi dangdut kontroversi Indonesia, Lucinta Luna yang berkolaborasi dengan Aliff Syukri dan seorang lagi usahawan kosmetik, Nur Sajat Kamaruzzaman.

Sehingga kini, video muzik tersebut menjadi trending nombor satu di laman Youtube dan menerima hampir empat juta tontonan.

Sementara itu, menerusi Instagram isteri Aliff iaitu Datin Seri Nur Shahida Mohd Rashid ada memuatnaik rakaman menunjukkan Aliff mengadakan pertemuan dengan penyanyi dan komposer, Hafiz Hamidun.

"Kita suruh Aliff nyanyi sebab Hafiz Hamidun dah buat lagu, tinggal nak nyanyi sahaja. Insya-Allah kita akan pastikan dia nyanyi lagu nasyid.

"Dia memang tahu suara dia tak berapa nak sedap tapi sebab suka nak jadi artis, kita usahakanlah dia jadi artis nasyid. Siapa sokong?," tanya Shahida.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BELUM SEDIA TUTUP AURAT" - RUHAINIES

Pelakon Ruhainies, 25, memberitahu bahawa dirinya itu masih belum bersedia untuk menutup aurat biarpun sudah mengerjakan ibadah umrah pada Febuari lalu.

Walaupun ramai yang berharap pelakon itu mula berhijab namun bagi Ruhainies, biarlah hidayah itu dapat sendirinya tanpa dipaksa.

Dalam masa sama, Ruhainies berkata yang isu menutup aurat agak sensitif untuk diperkatakan namun sedia berubah ke arah kebaikan apabila menerima hidayah Tuhan.

Klik untuk gambar besar

"Orang akan kata balik umrah kena bertudung dan tutup aurat. Saya tetap akan jaga tingkah laku dan pemakaian agar tidak terlalu terdedah. Saya pun dari dulu tidak terlalu seksi.

"Saya akan lebih menjaga selepas ini sebab orang pun sudah tahu saya pergi umrah. Benda ini isu sensitif tetapi kalau hidayah itu sampai, saya terbuka," jelasnya.

Pelakon drama Menantu Ting Tong berlepas ke tanah suci Februari lalu bagi mengerjakan umrah dan menjalani penggambaran sebuah program televisyen.

Turut berangkat kedua orang tuanya yang selama ini menjadi harapannya untuk membawa mereka menjejakkan kaki ke tanah suci.

"Saya pergi ke sana dua minggu. Tetapi mak dan ayah saya pergi dahulu, saya pergi dengan produksi seminggu selepas itu. Buat penggambaran dan umrah sekali.

"Saya pun sudah lama merancang untuk bawa orang tua ke Mekah. Kebetulan saya ada penggambaran, jadi saya bawa mereka ke sana," katanya.

Ditanya reaksi orang ramai mengenai videonya mencium adik di laman Instagram, Ruhainies berkata ia menandakan peminat mengambil berat.

Katanya, sebagai artis menjadi lumrah apa yang dilakukan, diperkatakan orang dan itu lebih baik daripada tidak dikenang peminat.

"Saya tidak marah sebab saya bukan baharu dalam industri. Saya sudah tahu asam garam dalam dunia hiburan. Apa sahaja teguran mereka, saya terima dengan hati terbuka. Maknanya mereka ambil berat pasal saya.

"Apa saja saya buat, mereka perkatakannya. Maknanya mereka tahu pasal perkembangan saya dengan mengikuti Instagram saya.

"Berbanding apa yang berlaku pada saya seperti kemalangan, tiada siapa yang bercerita. Lagi sedih begitu, jadi saya tidak kisah," ujarnya.

www.myartis.com / Sumber: MMO

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


FOTO PUTERI SARAH LIYANA DENGAN PELAKON LELAKI UNDANG KRITIKAN

Umum mengetahui pelakon Puteri Sarah Liyana sudah sekian lama tidak muncul di kaca televisyen sejak mula menyepi daripada dunia seni apabila berkahwin dan mempunyai cahaya mata.

Terkini isteri kepada pengarah, pelakon dan juga penyanyi Syamsul Yusof itu dilihat kembali aktif dalam bidang lakonan. Penglibatan aktif semula Sarah ternyata mendapat sambutan baik daripada orang ramai.

Namun, entri yang dimuat naik oleh Puteri Sarah iaitu sekeping foto bersama pelakon lelaki, Nazrief Nazri di laman Instagram itu telah mengundang kritikan. Foto tersebut mengundang rasa tidak senang peminat berikutan imejnya yang bertudung dan memegang status isteri orang.

Namun begitu, ada juga segelintir yang berpendapat gambar tersebut hanyalah suntingan. Ini kerana kedua-dua tangan tidak sama dan bentuk badan juga lain.

Klik untuk gambar besar

www.myartis.com / Sumber & foto: Beautifulnara & Instagram Puteri Sarah Liyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - KELUARGA BAHAGIA 'CHEF' DATO' FAZLEY

Sejak memenangi Masterchef Malaysia semalam, Dato' Fazley mula mendapat perhatian ramai terutamanya pengeluar produk makanan. Mungkin mereka tertarik dengan kepakaran Fazley memasak dan mahu pakar motivasi dan artis itu menjadi duta produk mereka.

Dan pada anda yang teringin melihat keluarga bahagia Fazley, kami ketengahkan beberapa keping gambar menarik mereka. Moga rezeki Fazley akan bertambah banyak selepas bergelar 'Chef' dan dapat pula membantu mereka yang kurang bernasib baik.

Klik untuk imej besar...


PACHARA APIN DEDAH KENALI ISLAM SETAHUN SEBELUM TERIMA AFIQ MUIZ

"Kami berkenalan pada Mac tahun lalu ketika saya bawa watak antagonis, manakala Afiq pula hero drama 'Air Mata Syurga' dan dia ajak saya keluar bertemu kawan-kawan rapatnya. Selepas itu pada pertemuan kedua-dua terus lamar saya dan beritahu dia tidak mahu seperti pasangan bercinta.

"Dia mahu serius dalam hubungan itu dan tidak mahu buang masa," ujar pelakon baharu yang juga isteri kepada aktor Afiq Muiz iaitu Pachara Apin yang berkata dia mula mengenali suami itu setahun lalu ketika membintangi drama 'Air Mata Syurga'.

Pachara atau nama Islamnya Nur Aaira Mahdeya, 28, berkata, pelakon drama 'Jodoh-Jodoh Anissa' itu melamarnya untuk menjadi isteri pada temu janji kedua mereka.

Untuk makluman, Pacahara yang berasal dari Sabah dan Afiq melangsungkan perkahwinan pada pukul 5 petang hari Selasa di Pejabat Agama, Hulu Langat.

Klik untuk gambar besar

Tamabh Pachara, dia terkejut dengan lamaran berkenaan dan meminta Afiq untuk memberi masa kepadanya mendalami Islam terlebih dahulu. Katanya, dia perlu mempelajari agama Islam dengan lebih mendalam sebelum membuat keputusan untuk menukar agama.

"Saya cakap dengan dia berkahwin bukan perkara main-main dan saya perlu membuat keputusan besar dalam hidup saya. Saya membesar dalam agama Kristian namun saya akui sejak umur lima tahun saya sudah mendalami Islam.

"Saya bergaul dengan ramai kawan Islam malah kakak saya sendiri sudah memeluk Islam. Tapi bagi saya tidak adil untuk tukar agama hanya untuk berkahwin, jadi saya dalami Islam sehingga Mei tahun lalu saya buat keputusan untuk melafazkan syahadah. Afiq uruskan semuanya dan bawa saya ke sebuah masjid di Shah Alam," jelasnya.

Dalam pada itu, Pachara berkata, mereka mengambil keputusan untuk melangsungkan pernikahan pada Selasa lalu disebabkan mengikut masa ditetapkan oleh wali hakim. Katanya, majlis tersebut berlangsung secara tertutup yang dihadiri oleh keluarga dan rakan rapat.

"Dua minggu lalu saya dah buat permohonan kebenaran berkahwin dan terpaksa ikut masa sesuai wali hakim yang menikahkan saya. Lagi pula semalam sahaja hari yang Afiq dan saya betul-betul free," tuturnya.

Pachara berkata, mereka merancang untuk mengadakan majlis resepsi sebulan selepas mereka selesai penggambaran drama terbaaru 'Mutiara Ramadan'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I'M HALF GERMAN, PART MALAY, PART CHINESE, PART TAMIL..." - MAYA KARIN 'BINGUNG' PAKAI APA

Sebelum ini kecoh di media sosial selepas seorang pengguna Twitter melabelkan pelakon, pengacara dan usahawan Mira Filzah sebagai 'cultural appropriation queen' sehingga menimbulkan perbalahan serta menuduh Mira cuba mengambil keuntungan melalui budaya mereka. Mira telah tampil membuat permohonan maaf dan mengakui tidak berniat untuk mengambil sebarang keuntungan daripada budaya kaum lain

Dek kerana itu, banyak pihak sama ada golongan selebriti mahupun orang biasa mula berkongsi gambar bahawa memakai pakaian daripada keturunan rakyat lain bukanlah menjatuhkan budaya lain, mahupun untuk mengaut keuntungan, tetapi hanya berkongsi minat dan rasa selesa.

Malah, pelakon dan penyanyi Maya Karin yang mempunyai pelbagai darah campuran juga membuat pertanyaan yang sama di Twitter dan Instagram miliknya: "I'm half German, part Malay, part Chinese, part Tamil. Can someone tell me what to wear and what not to wear?" tanya beliau seolah-olah 'marah' dengan perkara yang remeh temeh itu.

Klik untuk gambar besar

Sejak daripada dulu lagi, percampuran budaya berlaku di negara kita, malah bukan sahaja melalui cara pemakaian, tetapi juga melalui makanan serta beberapa tradisi lainnya termasuk perkahwinan asalkan tidak melanggar batas-batas agama.

Netizen yang mengikuti entri berkenaan tampil memberi pendapat berbeza dan rata-rata menggangap perkara itu sebagai sesuatu yang remeh untuk dijadikan isu dalam sebuah negara yang terdiri daripada masyarakat berbilang majmuk ini.

www.myartis.com / Sumber & foto: Astro Gempak & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ EBIT LEW: "SAYA SUSAH NAK BENCI ORANG... SAYA JADI SEDIH"

"Saya susah nak benci orang, saya susah nak lawan orang. Saya susah nak kata siapa-siapa. Saya susah nak bergaduh dengan siapa-siapa. Tapi, sejak kebelakangan ini, orang tak berhenti datang. Semua orang nak cari gaduh dengan saya. Semua orang nak cakap bukan-bukan dekat saya. Saya jadi sedih.

"Saya memang tak takut siapa-siapa sejak kecil. Saya tahu hidup saya Allah yang tentukan, mati saya juga Allah yang tentukan. Saya tak balas pun orang mesej saya bukan-bukan. Kalau orang ugut, saya tak balas. Kalau setakat berkata, saya tak kisah sangat tapi kalau melibatkan macam-macam orang, yang itu saya jadi sedih.

"Saya fikir dunia ini tak seindah yang disangka. Walau kita cuba nak bawa kasih sayang dalam dunia, akan ada yang benci, akan ada yang lawan. Saya percaya, kalau tidak hari ini, suatu hari nanti, dunia ini akan kembali seperti zaman dahulu. Zaman Rasulullah. Zaman dulu orang baik-baik. Suasana itu akan wujud, manusia saling mengasihi, saling menyayangi dan menghormati antara satu sama lain," itulah luahan pendakwah terkenal, Ustaz Ebit Lew.

Klik untuk gambar besar

Dalam aplikasi TikTok yang dimuat naik semula dalam Instagram, @jentikhati, itu menyaksikan Ustaz Ebit mengalirkan air mata. Beberapa hari lalu, hangat diperkatakan mengenai perselisihan faham antara Ustaz Ebit dan penyanyi rap, Caprice berkenaan misi bantuan di Gaza.

Menurut Ustaz Ebit, dia tidak suka bergaduh dengan sesiapa apatah lagi mengata tentang orang lain. Bagaimanapun, Ebit berkata orang lain yang datang seolah cari gaduh dengannya.

Kata Ustaz Ebit lagi meskipun jika ada yang menghantar mesej bukan-bukan kepadanya serta mesej ugutan, dia tidak akan membalasnya. Diakhir video tersebut, Ustaz Ebit turut mendoakan agar umat manusia hidup dalam suasana dan persekitaran yang penuh kasih sayang.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


36 GAMBAR - KEMERIAHAN MAJLIS BABY SHOWER JACLYN VICTOR

Jaclyn Victor telah diraikan oleh suaminya yang merupakan anggota kumpulan R&B terkenal, AZ Yet iaitu Shawn Rivera berserta keluarga terdekatnya serta rakan-rakan artis dalam satu majlis baby shower yang diadakan pada 26 Julai lalu.

Masih merahsiakan jantina bayi dalam kandungannya, acara baby shower yang bertemakan Safari itu telah diadakan di Restoran Ratatouille Publika.

Difahamkan, Jaclyn bakal melahirkan bayi sulungnya sekitar Ogos depan.

Klik gambar untuk size besar

Pelbagai aktiviti menarik telah diadakan bersama tetamu yang hadir. Antara rakan artis yang hadir Ning Baizura, Nurul Depp, Vince AF dan ramai lagi.

Untuk info gambar menarik ini telah dirakamkan oleh jurugambar rasmi mereka iaitu Camora Arts.

Enjoyzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MLM 2017: "NAJIP DIGUGURKAN BAGI MEREDAKAN KEMARAHAN RAKYAT" - ASTRO

Semua sudah mengetahui bahawa Datuk Aznil Hj. Nawawi telah dipilih untuk menggambil alih tugas pengacara dan pelawak terkenal Singapura, Najip Ali sebagai juri tetap program Maharaja Lawak Mega 2017 (MLM 2017).

Ketua Pengisian dan Komedi Astro, Bob Azrai Kamaruddin ketika ditemui selepas persembahan minggu ke-8 MLM 2017 di Shah Alam Royale Theatre, lewat malam Jumaat berkata, keputusan menggugurkan Najip adalah bertujuan meredakan kemarahan rakyat di negara ini.

Jelasnya, keputusan berkenaan terpaksa dibuat bagi menjaga sensitiviti segelintir pihak susulan keceluparan Najip mempersendakan Perdana Menteri, Datuk Seri Najib Tun Razak.

Klik untuk gambar besar

"Adalah lebih elok dan sesuai untuk kita rehatkan Najip Ali bagi menjaga hati pihak-pihak tertentu. Jadi pihak produksi dan Astro buat keputusan itu demi kebaikkan semua.

"Malah Najip sendiri telah membuat permohonan maaf secara terbuka, ia tindakan yang amat baik. Kami berharap tindakannya itu akan meredakan keadaan. Kami harap semua pihak boleh move on," katanya.

Persembahan kali ini menyaksikan kumpulan Nice yang dianggotai Tauke, Acong dan Ropie tersingkir.

Tugas Najip sebagai juri tetap kini digalas pengacara terkenal Malaysia itu disamping Datuk Rosyam Nor dan Luna Maya.

MLM 2017 diterajui Datuk AC Mizal sebagai hos turut diserikan dengan kehadiran pelakon dan pengacara Neelofa sebagai juri jemputan.

Sementara itu ditanya sama ada Najip akan diberi peluang terlibat dalam mana-mana program hiburan stesen penyiaran itu selepas kontroversi ini, Bob berkata perkara itu bukan sesuatu yang mustahil.

"Astro tak rasa dia perlu disenarai hitamkan. Setiap manusia akan buat kesilapan, dan dia telah memohon maaf... itu sudah memadai.

"Namun biar reda dulu keadaan, insyaAllah suatu hari nanti... jangan terus menghukum kerana Najip Ali adalah bakat yang diterima rakyat Malaysia. Kita pun rasa kehilangan, tapi kita kena move on," jelasnya.

Najip dan beberapa selebriti Singapura menerima kecaman hebat daripada banyak pihak termasuk netizen dan Persatuan Seniman Malaysia (Seniman) kerana mempersendakan Perdana Malaysia menerusi rancangan hiburan di negara itu.

Pada 29 Mac lalu, saluran televisyen Channel 5 terbitan Mediacorp Singapura menyiarkan racangan hiburan OK Chope yang memerlukan pesertanya melengkapkan tajuk berita berkaitan Najib yang dikurangkan satu perkataan iaitu Najib slams______for threatening Malaysia’s progress.

Perkataan asal yang tertinggal pada berita itu ialah fake news.

Sumber & foto: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RITA RUDAINI: "SAYA TAK TERHEGEH-HEGEH MAHUKAN KEMBALI AIDIL"

"Saya tak terhegeh-hegeh mahukan kembali Aidil. Ketika sebelah sana terhegeh-hegeh dengan suami saya, tidak pernah pula saya menyerangnya. Usahlah takut, umur saya pun sudah 45 tahun. Perasaan nak kembali bercinta sudah lama mati. Nasihat saya, jagalah penampilan supaya suami tidak pandang wanita lain.

"Jauh di sudut hati, saya terfikir apa lagi mereka tak puas hati. Macam-macam tuduh saya, kononnya saya bawa lari Aidil dan sebagainya. Sampai bila mahu berdendam, sedangkan saya tidak kacau hidup orang. Saya seorang diri membesarkan anak tanpa suami, jadi janganlah rasa 'insecure' dengan saya," itulahlah kata-kata pelakon Rita Rudaini.

Dalam pada itu, Rita menyangkal tuduhan mendakwanya gila talak dan terhegeh-hegeh mahu kembali ke bekas suaminya, pemain bola sepak, Aidil Zafuan. Ujarnya, masalahnya dengan Aidil tidak akan selesai selagi dia tidak berkahwin kerana ada pihak yang tergugat dengan statusnya sebagai 'janda hot'.

Klik untuk gambar besar

Meluahkan rasa syukur dapat membesarkan kedua anak-anak dengan baik tanpa mengharapkan bekas suami, Rita berkata tidak perlu sibuk dengan tindakannya menghantar anak ke sekolah mahal.

"Alhamdulillah, anak besar dalam keadaan elok. Soal saya menghantar anak ke sekolah mahal dan sebagainya, janganlah sibuk kerana ia duit hasil titik peluh saya. Hendak diikutkan nafkah RM3,000 diberikan tidaklah besar mana kerana RM1,500 untuk tempat perlindungan, selebihnya keperluan lain.

"Jadi, fikirlah cukup atau tidak nafkah yang diberikan. Jangan persoalkan kehidupan saya dengan anak kerana saya tak pernah minta duit daripada sesiapa. Untuk pengetahuan, duit nafkah adalah apa yang sudah dipersetujui di mahkamah syariah," ujarnya.

Bulan lalu, hangat diperkatakan apabila Aidil menjelaskan dakwaan netizen mengatakan dia tidak membayar nafkah kepada dua anaknya bersama Rita iaitu Airit Rayyan Rizqin dan Airit Qaqa Arjuna.

Susulan kenyataan Aidil itu, Rita pula tampil membongkar semula kisah bekas suami mendakwa Aidil pernah tidur dan menghabiskan masa selama seminggu bersama anak-anak di rumah Rita, sebelum berkahwin baharu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN DENGAN SUFIAN -  NABILA RAZALI NAFI 'BERCINTA'

Baru-baru ini, penyanyi Nabila Razali dan Sufian Suhaimi telah berkongsi foto bersama ketika mereka menghadiri malam kemuncak Anugerah Bintang Popular BH (ABPBH) ke-31.

Perkongsian gambar bersama tersebut di laman sosial masing-masing mencetuskan spekulasi kewujudan hubungan mesra antara dua penyanyi terbabit.

Lebih-lebih lagi apabila penyanyi 'Pematah Hati' berkenaan memuatnaik gambar berserta dengan petikan lagu popular nyanyian Sufian, 'Di Matamu'.

Sufian pula berkongsi gambar mereka berdua pada acara sama dengan kapsyen 'malu-malu kucing', yang turut disertakan dengan foto haiwan comel terbabit.

Bagaimanapun, ketika dihubungi BH Online, Nabila dengan pantas menafikan tanggapan mereka berdua sedang dilamun cinta.

Klik untuk gambar besar

"Tiada apa-apa antara kami dan ia juga bukanlah dikongsi kerana saya ingin mempromosikan lagu atau sebagainya. Saya sekadar menyukai gambar yang dirakam secara 'candid' itu, yang sekali gus menampakkan busana digayakan pada malam ABPBH 31.

"Saya tidak menyangka Sufian turut memuat naik gambar kami bersama. Ia mungkin sekadar untuk berjenaka dan tidak lebih daripada itu. Semuanya adalah kebetulan semata-mata," kata Nabila.

Pada malam kemuncak anugerah hiburan pilihan peminat paling lama bertahan itu, yang berlangsung di Pusat Konvensyen Antarabangsa Putrajaya, 7 Oktober lalu, kedua-duanya juga menghiburkan penonton dengan nyanyian masing-masing.

Menyentuh perkembangan kerjaya seni, penyanyi berusia 25 tahun itu bakal tampil dengan single terbaru berjudul 'Vroom Vroom', ciptaan Hael Husaini dan Ezra Kong.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT BELI 3 EKAR TANAH NAK BINA MASJID

Meskipun usahawan kosmetik Sajat, sering dilanda kontroversi, namun ia seolah 'alah bisa tegal biasa' baginya dan terus beroleh kejayaan dalam bidang perniagaan.

Terkini, Sajat telah membeli 3 ekar tanah untuk didirikan masjid dan kawasan perumahan di Melaka.

"Hujan rahmat... hujan rezeki.. kat sini saya nak buat perumahan, nak buat masjid atau surau kat sini.. saya berniaga menjual bengkung selama 3 tahun lebih, ini hasil nya.. alhamdulillah... saya banyak bantu mereka menjana perniagaan.. saya ini nampak jer gelenyar.. tetapi saya masih waras lagi.. saya nak buat rumah Allah besar kat sini.. saya dah berniat dah.. doakan saya yer.. untuk mereka yang belajar di kolaj islam,boleh lah menyewakan kawasan perumahan saya," tulisnya di IG.

Tahniah diucapkan buat Sajat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NOH SALLEH SELAMBA PEGANG ROKOK KETIKA CATWALK DI KLFW

Jika sebelum ini pernah menjadi tumpuan apabila selamba menghisap rokok elektronik ketika ditemu bual media dalam sebuah acara pada Julai lalu, terkini penyanyi Noh Salleh, 37, sekali lagi mengulangi sikap sama apabila memegang sebatang rokok ketika membuat kemunculan di pentas peragaan Minggu Fesyen Kuala Lumpur 2022 (KLFW2022) yang berlangsung di pusat beli-belah Pavilion Kuala Lumpur pada Ahad.

Meskipun rokok tersebut tidak dinyalakan, aksi Noh itu nyata tidak disenangi ramai kerana umum mengetahui tabiat merokok bukan amalan baik untuk kesihatan selain perbuatan itu dilarang di tempat awam.

Ekoran tindakannya itu, ada mengatakan vokalis kumpulan Hujan itu sedang memberontak dan cuba melepaskan amarah dalam diri selepas berita perceraiannya dengan Mizz Nina hangat diperkatakan.

Klik untuk gambar besar

Namun, ada juga netizen mendakwa inilah Noh yang sebenar dan inilah jiwanya. Dalam pada itu, aksi Noh tersebut turut memberi gambaran buruk dan contoh tidak baik kepada masyarakat terutama golongan muda yang menjadikan dirinya sebagai idola.

"Kenapa Noh macam ini? Aku mahu Noh yang tawaduk macam dulu." - "Nampak dia kecewa dengan diri sendiri. Adakah ini cara dia memberontak dan berperang dengan diri sendiri? Semoga dia kuat." - "Kalau bertahan sikit dengan Mizz Nina, selamat dia tapi sayang tidak tahan dengan godaan dunia," demikian komen-komen netizen.

Menerusi video dikongsikan di aplikasi Tiktok, Noh yang memperagakan jenamanya Hikari itu kelihatan seperti bertanya kepada penonton yang hadir meminta pemetik api untuk menyalakan rokok berkenaan. Ketika di awal kemunculan, Noh juga menyebut, 'kau pergi mampus.. kau mampus' sambil jari menunding pada penonton yang hadir.

Sementara itu, pengunjung di pusat beli-belah itu cemas apabila satu kejadian letupan berlaku di bahagian belakang sebuah pentas pada acara itu. Pengacara tersohor, Datuk Aznil Nawawi berjaya merakamkan detik-detik cemas berkenaan yang bermula dengan bau asap sebelum berlaku letupan kecil ketika petugas keselamatan cuba memeriksa punca kejadian.

"Apa yang berlaku ini... macam ada bunyi meletup. Bau asap dan semua orang sudah kelam kabut. Orang ramai juga sudah mula menyelamatkan diri. Kebetulan Pak Nil ada di Dome, bahaya ni," katanya.

Tindakan pantas polis bantuan yang segera memadamkan api dan mengawal keadaan daripada berlakunya kejadian tidak diingini. Netizen turut memuji tindakan pantas pihak keselamatan menangani situasi terbabit dan difahamkan tiada individu yang tercedera akibat letupan itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATTAH DEDAH FAZURA LEBIH MANJA SEJAK MENGANDUNG: "TAK NAK SAYA PERGI SHOOTING'

Pasangan Fattah Amin dan Nur Fazura tidak lama lagi bakal bergelar ibu bapa apabila anak sulung mereka dijangka lahir pada Oktober depan. Fattah berkongsi rasa teruja menantikan kelahiran anak sulungnya bersama isteri. Fattah, 30, berkata dia tidak sabar untuk menimang cahaya mata kerana ingin merasai sendiri pengalaman menjadi seorang bapa.

"Saya teruja sebab perasaan jadi seorang bapa tu saya tak pernah alami... apabila baby lahir, dukung anak saya sendiri. Adik saya pun baru melahirkan, tapi perasaan pegang dan dukung baby dia tu tak sama... itu yang saya nantikan," katanya.

Fattah sempat bercerita tentang kerenah Fazura yang semakin manja dan tidak mahu Fattah keluar menjalani penggambaran: "Apabila Faz hamil, dia punya manja... siap cakap kalau boleh tak nak saya pergi shooting. Tapi saya kata tak boleh la sampai macam tu... nasib baik Faz memahami," ujarnya.

Klik untuk gambar besar

Bercerita tentang jantina cahaya mata sulung pasangan ini, Fattah berkata dia dan Fazura berhasrat merahsiakannya kerana mahu peminat merasa teruja dengan berita itu: "Surprise! Nanti kami akan beritahu... biarlah peminat rasa teruja apabila diumumkan nanti. Kami tak kisah lelaki atau perempuan sebab yang penting bayi tu sempurna dan sihat. Itu saja yang kami harapkan," jelasnya.

Dalam pada itu, Fattah bersama lima rakan kongsi melancarkan program francais di cawangan restoran Meat Cartel Kota Damansara, Petaling Jaya, Selangor pada Rabu: "Tahun lepas, saya dan rakan-rakan buat keputusan untuk memulakan bisnes ini dan mengembangkannya di samping memberi peluang kepada usahawan bumiputera untuk membuka jenama francais yang cool seperti Meat Cartel.

"Meat Cartel BBQ adalah jenama francais mampu milik yang berkonsepkan makanan baharu dari Amerika Syarikat iaitu Smoked BBQ," kata pelakon drama 'Hero Seorang Cinderella' ini.

www.myartis.com / Sumber & foto: mStar & Instagram Fattah Amin & Nur Fazura

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK MAHU BUAT IVF SEBAB SAYA DAH PERNAH BERANAK..." - NABILA HUDA MAHU KEKAL POSITIF

"Saya dah berkahwin hampir tujuh tahun. Siapa je tak mahukan anak? Saya memang mahukan anak lagi. Keisha pun dah besar. Kalau boleh saya mahukan anak yang ramai dan setiap tahun ada zuriat. Kita dah pun berusaha dan mencuba yang terbaik tapi rezeki itu belum sampai lagi. Saya dan suami sudah pun buat pemeriksaan. Doktor kata kami tiada masalah.

"Mungkin Allah tahu bila masanya yang sesuai. Siapa tahu tahun depan saya dah mulai beranak pinak. Kita aminkan sahaja," itulah kata selebriti versatil, Nabila Huda yang percaya Allah SWT mempunyai perancangan yang lebih baik meskipun dia kini masih belum dikurniakan zuriat selepas hampir tujuh tahun mendirikan rumah tangga bersama Mohd Izwan Johar.

Menurut Nabila, dia bersama suami sudah pun membuat pemeriksaan dengan pihak doktor dan hasilnya mengatakan mereka tidak mempunyai sebarang masalah. Pada masa sama, Nabila memaklumkan dia juga tidak bercadang untuk melakukan rawatan persenyawaan in vitro (IVF) sebagai altenatif untuk memiliki zuriat.

Klik untuk gambar besar

"Saya tidak mahu buat IVF sebab saya dah pernah beranak. Jalannya sudah ada. Jadi, saya rasa tak perlu. Suami saya pun tak sarankan saya buat IVF. Dia kata kenapa nak sakitkan diri saya? Kalau para isteri yang ada waktu lapang dan menjadi suri rumah sepenuh masa, mungkin okay bagi mereka untuk duduk dan berehat sahaja. Tapi saya tak boleh macam tu.

"Ramai yang cadangkan saya untuk buat IVF tapi sebolehnya saya tidak mahu. Buat masa sekarang, saya dengar apa kata suami saya walaupun saya tak pernah lalui prosedur tersebut. Katanya IVF itu menyakitkan untuk saya tanggung.

"Kemudian bila berjumpa dengan orang yang berpengalaman, mereka juga kata perkara yang sama. Ada juga yang mengalami rasa sakit yang teruk dan rasa seperti terseksa tapi sebab mahukan anak, mereka lalui sahaja. Mungkin itu bahagian dan kisah mereka," jelasnya lagi.

Jelas anak kepada penyanyi rock lagenda, Amy Search itu lagi, dia sentiasa mahu kekal positif dan menganggap tempoh ini sebagai waktu untuk mereka berbulan madu.

"Saya mahu kekal positif. Tak mungkin saya tak boleh beranak lagi. Sebab saya dan pernah mengandung. Kalau yang tak pernah tu, kita faham mungkin ada masalah mereka sendiri. Jadi, saya akan terus sabar menunggu. Kalau tiada, kami akan teruskan sahaja fasa honeymoon ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA SCHA ALYAHYA TAK MALU AKUI KEHAMILAN KEDUA INI BABY PKP

Pelakon dan pengacara Scha Alyahya tampil berbicara mengenai berita kehamilan anak keduanya menerusi program bual bicara Next To Neelofa semalam. Ujar Scha, beliau kini telah memasuki usia lima bulan.

Isteri kepada pelakon dan pengacara Awal Ashari itu mengatakan kehamilan keduanya adalah sebuah rezeki yang hadir di saat pandemik Covid 19 melanda dunia. Scha yang juga seorang model itu turut berbicara banyak topik tentang karier dan kehidupannya dengan Neelofa.

"Ini baby PKP (perintah kawalan pergerakan). Saya tak malu untuk mengatakan ini rezeki saya semasa PKP. Terima kasih PKP," kata Scha sambil ketawa saat muncul di program yang ditayangkan di Astro Ria tersebut.

Klik untuk gambar besar

Menurut Scha, dia dan Awal memang merancang untuk memiliki cahayamata kedua sejak awal tahun ini. Dirinya malah sempat menjalani pembedahan membuang ketumbuhan dalam rahim (endometiosis) pada Januari lalu.

"Saya telah menjalani pembedahan kedua membuang ketumbuhan dalam rahim. Kali pertama sebelum mengandung Lara Alana. Jadi kita memang merancang untuk punya anak kedua, dan ya, PKP, dan inilah dia," tambah Scha lagi.

Bercerita lebih lanjut mengenai kehamilannya, Scha mengaku dirinya agak 'down' saat melalui fasa pertama kehamilan sehingga beliau dikatakan mahu bertindak memadam akaun Instagram miliknya yang kini mempunyai lebih 5 juta pengikut, namun usaha tersebut tidak berjaya dilunaskan apabila ia dibantah oleh suami.

"Masa itu saya agak down sampai nak padam akaun Instagram semua, tapi Awal membantah," akui Scha yang memiliki lebih 5 juta pengikut di akaun Instagramnya dengan nama @schaalyahya.

Terdahulu, pada Ogos Awal mengumumkan bakal menimang cahaya mata kedua menerusi akaun Instagram dengan memuat naik foto yang memaparkan anaknya, Lara memegang alat pengesan kehamilan.

www.myartis.com / Sumber & foto: Astro Gempak, Instagram Scha Alyahya & Awal Ashaari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NYANYIAN DI AME 2019 - PEMINAT KECEWA HAEL 'LUPA LIRIK', 'SUARA SUMBANG'

Seperti biasa akan ada persembahan khas daripada artis tempatan dalam mana-mana majlis termasuklah Anugerah MeleTOP Era 2019 (AME 2019) yang berlangsung dengan cukup meriah sekali.

Antara yang membuat persembahan semalam adalah penyanyi Hael Husaini duet bersama penyanyi Misha Omar menyanyikan lagu 'Rewrite The Stars'.

Umum mengetahui kedua-dua penyanyi ini dikenali dengan vokal mereka yang mantap dan mempunyai kekuatan sendiri. Namun, entah apa yang berlaku, nyanyian Hael semalam mengecewakan peminat.

Klik untuk gambar besar

Kata peminat, suara Hael agak sumbang dan lagu tersebut sangat tidak sesuai untuknya. Malah, Hael juga lupa lirik sehingga terpaksa dibantu oleh Misha. Seakan beliau kurang bersedia untuk persembahan tersebut.

Bila menyanyi secara langsung, akan ada kemungkinan penyanyi akan menghadapi masalah teknikal. Tidak mustahil, itu juga yang berlaku kepada Hael, tentunya beliau sudah cuba melakukan yang terbaik untuk menghiburkan orang ramai.

ATAU KLIK DISINI UNTUK TONTON VIDEO

www.myartis.com / Sumber & foto: Beautifulnara & Instagram Hael Husaini

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KINI ANAK PM - DAFI YAKIN BAPA GALAS TANGGUNGJAWAB DENGAN BAIK

"Saya tumpang gembira atas pengumuman itu," itulah kata penyanyi dan pelakon Dafi apabila bapanya, Datuk Seri Ismail Sabri Yaakob dilantik sebagai Pendana Menteri ke-9 hari ini selepas Yang di-Pertuan Agong, Al-Sultan Abdullah Ri'ayatuddin Al-Mustafa Billah Shah berkenan melantik Ahli Parlimen Bera itu sebagai Perdana Menteri yang baharu.

Ditanya sama ada timbul kebimbangan kerana dia kini turut menggalas tanggungjawab sebagai anak kepada Perdana Menteri, bekas peserta Akademi Fantasia musim kelima (AF5) itu berkata, dia akan terus menjadi diri sendiri dan menjalankan tanggungjawabnya mengikut didikan ibu bapanya.

"Semasa berita nama bapa saya disebut-sebut sebagai bakal Perdana Menteri, saya ada terfikir juga beberapa perkara, tapi saya tak risau sangat. Saya bersyukur sebab saya bekerja dalam bidang hiburan pun, ada tanggungjawab sosial yang perlu saya jaga.

"Jadi, saya tak perlu tukar apa-apa pun. Saya akan teruskan jadi diri saya dan kalau boleh, ke arah yang lebih baik. Ibu bapa saya pun sudah beri didikan secukupnya kepada saya," jelasnya.

Klik untuk gambar besar

Selepas pengumuman tersebut, nama Dafi menjadi trending di Twitter apabila Ismail Sabri disebut sebagai Perdana Menteri susulan mendapat undian majoriti untuk membentuk kerajaan baharu sejak Khamis.

Meluahkan rasa bangga, Dafi atau nama sebenarnya Gadaffi Ismail yakin bahawa bapanya mampu menggalas tanggungjawab itu dengan baik seperti mana beliau menjaga keluarga mereka. Bukan itu sahaja, penyanyi berusia 33 tahun ini juga melihat kejayaan bapanya itu adalah hasil kerja keras yang bermula dari bawah.

"Saya letakkan diri sebagai seorang rakyat Malaysia biasa. Sudah tentu apabila ada pemimpin yang baharu, kita mahukan beliau lakukan yang terbaik dan saya yakin papa akan lakukan sebaik yang mungkin. Secara peribadi, saya melihat dia seorang yang bekerja keras. Kejayaan beliau sekarang ini adalah hasil kerja kerasnya yang bermula dari bawah.

"Sejujurnya, hanya saya dan keluarga saya saja tahu betapa dia seorang bapa yang terbaik. Begitu juga apabila menjadi seorang pemimpin... dia inginkan yang terbaik untuk seluruh rakyat. Dia pernah hidup susah sebab itu dia tak nak lihat orang lagi susah," ujarnya.

Dalam pada itu, Dafi mengakui dia sudah lama mempersiapkan diri untuk berdepan dengan sebarang kritikan dan kecaman. Menganggap akan ada orang yang membenci, Dafi bagaimanpun mahu sentiasa berfikiran positif seperti mana yang diajar oleh bapanya sejak kecil lagi.

"Saya bukan harus bersedia tapi memang dah bersedia. Bagi saya, dalam hidup ini bukan semua orang akan suka kita... sama juga la bukan semua orang kita suka. Apa saja kritikan selepas ini, saya menerima dengan positif sebab semua orang ada pendapat masing-masing.

"Saya sendiri pun kena sentiasa berfikiran positif. Lagipun dari dahulu lagi saya jenis tak ambil pusing dengan kritikan atau kecaman. Sejak kecil saya ikut papa, dan apa yang saya belajar daripada dia, kita kena sentiasa fikirkan orang lain," kata Dafi yang kini membintangi filem komedi seram, 'Ada Hantu'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - AKSI COMEL ANGGREK, ANAK ADIRA

Penyanyi Adira Suhaimi yang dalam fasa untuk mempelajari tanggungjawab yang baharu digalas selepas bersalin secara pembedahan pada 10 Mac lalu telah berkongsi beberapa aksi comel cahaya mata sulungnya yang diberi nama Anggrek.

Untuk makluman, Adira selamat melahirkan Anggrek di sebuah hospital swasta di ibu kota. Bayi perempuan berkenaan dilahirkan dengan berat 3.2 kilogram.

Adira yang juga naib juara program Akademi Fantasia musim kelapan (AF8) bernikah dengan Datuk Seri Adnan Abu atau lebih dikenali sebagai Datuk Red, sebagai isteri kedua, di Songkla, Thailand, pada 3 Disember 2015.

Klik untuk gambar besar

Foto: Adira Suhaimi IG & @ayusuhaimi

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


MAKIN STABIL, MULA TUNJUKKAN PERUBAHAN POSITIF SELEPAS DIBEDAH - ISTERI AMBIL ALIH TUGAS GBOB SARA KELUARGA

"Suami dimasukkan ke hospital untuk membuang ketumbuhan pada anak tekak, Selasa lalu. Doktor beritahu jika tidak dibedah segera, keadaan itu boleh menyebabkan kanser. Pembedahan dilakukan Khamis lalu selepas suami menjalani ujian saringan COVID-19 dan pemeriksaan tekanan darah.

"Alhamdulillah, suami semakin stabil dan suaranya semakin jelas apabila bercakap. Tidak seperti sebelum ini dia sering sakit pada bahagian trakea apabila bercakap," demikian kata isteri bekas peserta musim kelima program realiti Raja Lawak, Gbob iaitu Siti Aisyah Wahiddin, 38.

Gbob yang menjalani pembedahan membuang ketumbuhan atau cyst pada bahagian tekak, baru-baru ini, semakin stabil. Isterinya memberitahu Gbob menunjukkan perubahan positif apabila mampu bercakap tanpa sakit.

Mengimbas detik suami terlantar akibat terjatuh di rumah, Mac lalu, Siti Aisyah bersyukur Gbob atau nama sebenar, Mohd Hamizi Hashim sudah banyak berubah dan keadaan itu menggembirakan keluarga: "Masa mula-mula sakit, suami hanya terlantar dan tak boleh bercakap. Kalau perlukan bantuan, suami hanya menggunakan isyarat anak mata.

"Hendak bergerak pun dibantu sebab belum mampu melakukannya sendiri. Bagaimanapun, keadaannya hari ini semakin banyak berubah. Suami sudah boleh duduk dan berdiri sendiri. Walaupun masih belum pulih sepenuhnya disebabkan sebahagian tempurung kepala masih belum dipasang selepas pembedahan buang darah beku, kami bersyukur dia menunjukkan perkembangan positif," jelasnya.

Ditanya bila pembedahan memasang tempurung kepala akan dilakukan, Siti Aisyah berkata, berdasarkan perkembangan terkini, tidak mustahil ia akan dilakukan dalam masa terdekat: "Ada banyak pemeriksaan yang harus suami jalani sebelum pembedahan dibuat.

"Namun, selepas doktor melihat perkembangan terkini pada bahagian yang dibedah dan tempurung kepala yang akan memasuki tempoh matang, doktor beritahu, besar kemungkinan pembedahan akan dilakukan, bulan depan. Insya-Allah, apabila tempurung kepala sudah dipasang, barulah suami kembali seperti biasa. Sekarang, suami belum lagi jadi 'Gbob' yang dahulu," tuturnya.

Walaupun terselit rasa sayu melihat penderitaan suami, ibu kepada Nur Humairah ini kagum dengan semangat yang ditunjukkan Gbob dalam melawan kesakitan: "Rata-rata mereka yang datang ziarah beritahu Gbob kuat semangat. Malah, doktor yang merawatnya di rumah terkejut apabila mendapat tahu tempoh pemulihannya cepat berbanding pesakit lain," ujarnya.

Siti Aisyah berkata, sekembalinya dari hospital, Gbob menyatakan hasrat untuk segera sembuh: "Suami beritahu dia mahu cepat sihat dan kembali berlakon. Dalam linangan air mata, dia beritahu yang dia mahu berjaya. Saya sangat kagum melihat kesungguhannya itu," katanya.

Memandangkan Gbob tidak bekerja, Siti Aisyah mengambil alih tugas suami menyara kehidupan mereka sekeluarga: "Saya baru bekerja di kedai dobi sepenuh masa. Sepanjang saya bekerja, ibu mentua dan adik ipar yang datang menjaga Gbob.

"Sejak Gbob jatuh sakit, ramai kawan-kawannya bertanya khabar dan memberi bantuan. Persatuan Seniman Malaysia (SENIMAN) turut menghulur sumbangan. Saya memerlukan bantuan membeli lampin pakai buang dan susu. Saya mengucapkan terima kasih kepada semua pihak kerana prihatin dengan nasib kami sekeluarga," katanya.

Bagi membantu meringankan beban keluarga, Siti Aisyah memberitahu, kempen kitafund dianjurkan sebuah pertubuhan bukan kerajaan (NGO) bagi mengumpul derma.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI KEDUA AMAR ASYRAF: "MEMANG BETUL... IBU CAKAP JANGAN BUKA AIB SUAMI"

"Ya, memang betul saya adalah isteri kedua Amar dana kami juga mempunyai seorang anak lelaki. Selama ini saya simpan tapi benda ini terbongkar juga. Apa yang didedahkan wanita sebelum ini semuanya betul. Sebenarnya saya sudah bersedia dengan apa yang akan berlaku selepas ini dan reda dengan penjalanan hidup saya yang disusun Allah.

"Ibu saya selalu cakap, kita jangan buka aib suami walaupun dalam keadaan marah macam mana pun sebab satu hari nanti mesti akan terbongkar sendiri," demikian isteri kedua pelakon Asyraf iaitu Vivy Jeffry yang akhirnya tampil membuka mulut dan mengaku sudah berkahwin dengan aktor itu beberapa tahun lalu.

Vivy berkata dia menyimpan rahsia itu demi menjaga nama baik Amar selain sedar dengan statusnya sebagai isteri kedua. Pada Khamis, seorang wanita bernama Ellika Azman membuat pendedahan hampir berkahwin dengan Amar, namun perancangan itu gagal selepas mengetahui pelakon berkenaan mempunyai seorang lagi isteri dan anak hasil perkahwinan kedua.

Klik untuk gambar besar

Dalam pada itu, Vivy yang juga bekerja sebagai penerbit di sebuah stesen TV ini berkata, isteri pertama Amar iaitu Arna Saleh mengetahui tentang perkahwinan tersebut. Biarpun tidak pernah bertemu, namun mereka hanya berhubungan menerusi telefon sahaja. Kata Vivy, keluarga dan kawan rapat turut mengetahui tentang perkahwinan tersebut.

"Isteri pertama Amar tahu mengenai perkahwinan kami tapi saya dan dia tidak pernah berjumpa. Selama ini kami hanya berhubung menerusi telefon sahaja. Selain kami bertiga, keluarga terdekat dan beberapa kenalan rapat saya juga mengetahui semuanya. Saya faham dan sedar kedudukan saya sebagai isteri kedua sebab itu saya memilih hanya berdiam diri saja selama ini," ujarnya.

Amar ketika dihubungi semalam memberitahu dia dan isterinya, Arna dalam proses menyelesaikan masalah rumah tangganya tanpa campur tangan pihak luar. Amar yang berasal dari Masjid Tanah, Melaka itu mendirikan rumah tangga dengan Arna pada 7 Jun 2013 dan dikurniakan dua cahaya mata, Muhammad Taufik serta Ammara Dian.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR - SEKITAR PENGEBUMIAN ANAK LINDA RAFAR

Gambar-gambar pengebumian anak Linda Rafar iaitu Rezaimen Keiflin, 12, yang meninggal dunia akibat ketumbuhan kronik dalam perut pada petang Sabtu lalu.

Allahyarham Rezaimen telah dikebumikan di Tanah Perkuburan Islam Seksyen 21, Shah Alam, Selangor pada pagi kelmarin.

Al-Fatihah.

KETIKA MASIH DI HOSPITAL

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU SAMSUNG - ADIK NEELOFA MOHON MAAF 'PERLEKEHKAN'

Semua mengetahui mengenai isu adik kepada selebriti terkenal Noor Neelofa iaitu Ameera Khan yang 'memperlekehkan' jenama telefon keluaran Korea Selatan, Samsung.

Melalui video yang menimbulkan kecaman tanpa henti warga laman sosial tersebut, Ameera atau lebih dikenali sebagai 'Instafamous Little Miss Khan' itu mengeluarkan kenyataan "Samsung? Ewww... Iphone Of Course!".

Gara-gara mengeluarkan kenyataan yang mengguris perasaan pengguna telefon jenama tersebut, Ameera tampil memohon maaf di atas keterlanjuran kata-katanya di dalam video yang dimuatnaik baru-baru ini.

Klik untuk gambar besar

Memberi sokongan kepada jenama Apple, Ameera melalui Insta Stories baru-baru ini telah memuatnaik permohonan maaf di samping menjelaskan perkara sebenar yang terjadi ketika sesi penggambaran video tersebut berlangsung.

Sedar ramai yang tersinggung dengan isu terbabit, Ameera menjelaskan beliau tidak fikir dan sedar apa yang keluar dari mulutnya ketika itu serta terlalu selesa berada di hadapan kamera.

Ameera yang baru berusia 17 tahun itu juga menegaskan beliau tidak pernah berniat untuk menimbulkan kemarahan orang ramai.

Malah yang paling terbaru, dia sekali lagi menarik perhatian ramai apabila hadir dengan kenyataan di Twitter yang disifatkan berlagak oleh pengguna laman tersebut.

Kata Ameera, dia ke sekolah antarabangsa itu bukanlah untuk mengambil SPM. Kenyataan tersebut telah menyebabkannya dihentam teruk.

Walaupun kita tidak suka dengan sesuatu jenama, janganlah tunjuk sangat rasa itu. Harapnya Ameera akan lebih berhati-hati ketika menjawab soalan ataupun berkata-kata selepas ini.

ATAU KLIK DISNI UNTUK TONTON VIDEO

www.myartis.com / Sumber: Ameera Khan IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELEPAS KOMA AKIBAT COVID-19 - ZEHRA ZAMBRI BERSYUKUR ABANG KINI MAKIN PULIH

"Ia umpama satu keajaiban dan berkat doa daripada semua. Saya dan keluarga sangat bersyukur," tutur penyanyi dan pengacara, Zehra Zambri mengenai keadaan abangnya, Zharif yang kini semakin pulih daripada Covid-19 selepas koma akibat jangkitan virus itu di Arab Saudi, 30 Ogos lalu.

Zehra berkata, abangnya yang bekerja sebagai cef di negara itu sudah 20 hari sedar dari koma dan selesai menjalani rawatan di Unit Rawatan Rapi (ICU), Hospital King Fahad di sana. Menurut Zehra, abangnya juga sudah dibenarkan pulang ke rumah pada 11 Oktober lalu.

"Buat masa sekarang, dia belum dapat bercakap kerana tak ada suara. Ada beberapa rawatan susulan antaranya fisioterapi masih belum dilakukan," katanya.

Menurut Zehra, keluarganya juga merancang untuk membawa abangnya sekeluarga pulang ke tanah air. "Kalau ikutkan perancangan kami, selepas dia selesai menjalani rawatan susulan, kembali sihat dan boleh berjalan, kami akan menguruskan untuk membawanya pulang ke Malaysia.

"Walaupun kontrak kerja kakak ipar saya sebagai jururawat akan tamat pada Mei tahun depan, kami akan cuba untuk membawanya pulang juga," jelasnya.

Sementara menunggu perkembangan kesihatan Zharif kembali pulih, keluarga di Malaysia sentiasa menghubunginya menerusi panggilan video.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 JULAI LALU - DAYANA ROZA SELAMAT LAHIRKAN BAYI PRAMATANG

"Alhamdulillah, saya selamat melahirkan bayi pramatang secara normal. Keadaan saya dan bayi okay. Astrid dilahirkan seberat 2.4 kilogram, jam 11 malam di sebuah hospital swasta di ibu kota. Ikutkan, melahirkan bayi tidak cukup bulan sudah jadi perkara biasa dalam kehidupan saya dan keluarga.

"Saya sendiri lahir tidak cukup bulan. Malah, adik pun mengalami situasi sama. Jadi, ia bukanlah sesuatu yang pelik dalam keluarga saya. Cuma, saya bersyukur tiada komplikasi berlaku pada bayi," kata pelakon Dayana Roza yang memaklumkan dia sudah pun selamat melahirkan bayi pramatang diberi nama Astrid Raheeya pada 20 Julai lalu.

Lebih sebulan melahirkan anak sulungnya barulah pelakon drama 'Ajari Playboy Itu' dan 'Seadanya Aku' itu bersedia berkongsi kisah melahirkan bayi pramatang diberi nama Astrid Raheeya yang dilahirkan secara normal pada Aidiladha lalu. Jelas Dayana, dia sepatutnya melahirkan anaknya sulungnya itu, bulan depan.

Menceritakan kejadian sebelum melahirkan anak, Dayana atau nama sebenar, Nur Dayana Kamsun Baharin berkata, dia begitu rancak menikmati hidangan juadah pagi raya.

Klik untuk gambar besar

"Lucunya, saya menikmati betul-betul juadah pagi raya seperti lemang, rendang dan sebagainya. Sebelah petang sebelum dimasukkan ke hospital selepas mengalami pendarahan, tetapi tidak begitu teruk. Malamnya, saya selamat melahirkan anak. Saya bimbang juga sebab bayi dilahirkan tidak cukup bulan, bimbang berlaku apa-apa komplikasi, tetapi semua baik-baik sahaja. Seminggu juga saya bermalam di hospital," kongsinya.

Pelakon yang digilap bakat menerusi program realiti, Anak Wayang itu berkongsi, emosinya tidak stabil ketika hamil: "Ketika berbadan dua, saya agak tertekan. Namun, tak pasti apakah berkaitan dengan situasi semasa COVID-19 atau perkara lain. Saya suka fikir bukan-bukan, ketika itu. Saya harap emosi tidak terbawa-bawa selepas melahirkan anak. Sekarang saya mahu berehat dan memberi tumpuan sepenuhnya pada bayi. Harap suami tidak cemburu," selorohnya.

Tambah Dayana, dia mula mengamalkan pengambilan minuman susu kambing dan makanan tambahan ketika hamil: "Hingga kini, saya terus mengamalkan rutin minum susu kambing dan makanan tambahan. Lagipun, saya menyusu badan, jadi perlu banyak tenaga dan khasiat untuk anak," katanya.

Mengenai pilihan nama anak, Dayana yang mendirikan rumah tangga dengan usahawan, A'dale Adham Ayahudin pada 25 Disember tahun lalu itu memberitahu, ia adalah keputusan bersama suaminya:

"Astrid membawa maksud keindahan dan kekuatan. Raheeya pula diambil daripada nama arwah ibu suami saya. Cuma ejaan asal arwah ibu mentua dieja Rahiya. Tetapi, saya ubah ejaan menjadi Raheeya dan membawa maksud setia dan penyayang," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK AZHAR SULAIMAN, LEONA SAKAN MENARI - NETIZEN LUAH RISAU, TEGUR INGAT ASAL USUL

Nampaknya nama anak gadis kepada pelakon Azhar Sulaiman iaitu Kasih Iris Leona sekali lagi menjadi bualan ramai dan menerima teguran apabila penampilannya yang agak seksi sehingga mengundang rasa kurang senang netizen.

Menerusi video terbaru, Leona dilihat menari dengan memakai baju berwarna pink yang mendedahkan bahagian dadanya bersama skirt pendek dimana ia mencolok mata.

Seperti sudah dijangka, video itu menimbulkan rasa kurang senang melihat penampilannya itu yang dikatakan agak melampau. Diruangan komen, ada netizen mengingatkan Leona supaya ingat tentang asal usul. Tidak kurang juga, ada yang meluahkan rasa bimbang melihat gadis itu terloncat-loncat menari.

Dalam pada itu, ada yang menitipkan nasihat kepada Leona supaya muhasabah diri serta mendoakan agar gadis itu berubah ke arah lebih baik secara perlahan-lahan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI BALQIS NAFI DIRINYA TERLANTAR & NAZAK

"Selama ini saya cuma jadi pemerhati dan boneka untuk manusia yang pentingkan diri sendiri. Sepanjang saya sakit, mummy (mak) yang jaga saya seorang. Susah senang saya cuma berdua dengan mummy.

"Sementara mummy ada mak iaitu nenek saya dan beberapa orang sahabat yang betul-betul dia percaya untuk bersama. Saya tak terlantar. Saya boleh berjalan cuma cepat penat. Kadang-kadang apabila orang datang melawat saya tidur sebab baru makan ubat.

"Bukannya nazak. Sebaik-baiknya jangan dengar cakap orang tetapi tanya saya sendiri," jelas pelakon kanak-kanak, Puteri Balqis yang menafikan dirinya terlantar dan nazak seperti yang tular di media sosial.

Balqis, 11, atau nama sebenarnya Puteri Balqis Azizi berkata, buat masa sekarang, dia perlu menjalani rawatan dua minggu sekali. Menurutnya, dia sudah besar dan tiba masa, untuknya bersuara.

Klik untuk gambar besar

"Mengenai kesihatan saya, masih lagi batuk dan keluar darah. Jadi, saya perlu buat rawatan dua minggu sekali termasuk rawatan accupressure sebulan sekali. Mummy juga nak bawa saya berubat kampung pula," katanya.

Terdahulu video sekumpulan individu yang mewakili sebuah produk kesihatan datang menziarahi Balqis di rumahnya tular sejak semalam.

Kumpulan yang bertujuan menyerahkan sumbangan mereka turut memaparkan keadaan kanak-kanak itu yang sedang terbaring dalam keadaan tidak bermaya.

Ditanya mengenai penyakit dihidapi, Balqis yang juga pelakon 'Akulah Balqis' enggan mengulas lanjut. Apatah lagi, pada Julai lalu, Balqis memuatnaik gambar berserta hashtag #fightcancer mengejutkan ramai pihak.

"Maaf, saya tak nak cakap lagi mengenainya. Apa yang penting doakan kesihatan saya," katanya ringkas.

Menurut Balqis yang juga pemenang Pelakon Wanita Terbaik pada Anugerah Televisyen Asia 2014, dia akan berlakon semula tahun depan.

"Insya-Allah tahun depan saya akan mulakan penggambaran filem. Tolak tepi soal sakit dan apa saja cakap-cakap orang.

"Apa yang penting, sebagai anak saya boleh berfikir mengenai tanggungjawab yang mana anak bukan untuk menyusahkan mummy. Tetapi membantu dan membuatkannya gembira selagi bernyawa," ujarnya.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: LAGI 9 GAMBAR PERKAHWINAN 'EMAS' WAN MAIMUNAH

Update:

Lagi tambahan sembilan gambar majlis perkahwinan Wan Maimunah dan Makpol Saimon yang diadakan semalam di Tropical Inn, Johor.

Artikel terdahulu:

PERKAHWINAN 'EMAS' - WAN MAIMUNAH SELAMAT NIKAH

Jom tengok!

Klik gambar untuk imej besar...

Artikel terdahulu:

PERKAHWINAN 'EMAS' - WAN MAIMUNAH SELAMAT NIKAH

Photo kredit: Iezlabridal


"DEMI ALLAH, SAYA & ANNUAR TIDAK BERNIKAH.." - NORA ARIFFIN AKUI TERIMA LAMARAN LELAKI LAIN

"Demi Allah, saya dan Annuar tidak bernikah.. saya sendiri tidak faham bagaimana ada pihak yang boleh buat tuduhan sedemikian. Sudah banyak kali saya nafi, Tan Sri juga sudah menafikannya, namun, masih ada yang tidak percaya.

"Disebabkan itu, saya fikir sudah sampai masanya saya umumkan bahawa saya ada menerima lamaran pernikahan dan sedang merancang ke arah majlis itu," demikian jawab penyanyi Datuk Nora Ariffin yang tampil menafikan dakwaan mengatakan dia sudah mendirikan rumah tangga dengan Menteri Wilayah Persekutuan, Tan Sri Annuar Musa di selatan Thailand.

Ia berikutan tular di media sosial apabila seorang netizen memuat naik sijil pernikahan didakwa milik Nora dan Annuar Musa. Dalam pada itu, Nora juga turut mendedahkan dia sebenarnya sudah dilamar seseorang namun bukanlah daripada Ahli Parlimen Ketereh itu. Kata Nora lagi, dia akan mengumumkan mengenai hari bahagianya itu tidak lama lagi.

Klik untuk gambar besar

Di samping itu, Nora berkata anak-anak serta keluarga sebelahnya dan Allahyarham Johan Nawawi turut merestui jika dia mahu berkahwin lagi.

"Ibu Abang Johan juga ada berpesan pada saya sebelum beliau meninggal dunia sekiranya ada lelaki yang mahu mahu melamarnya, terima saja. Alhamduliillah, berkat restu dan sokongan anak-anak serta keluarga, saya sudah bersedia menerima lamaran itu," katanya.

Untuk makluman, Nora mendirikan rumah tangga dengan komposer terkenal, Johan Nawawi pada tahun 1992. Johan bagaimanapun meninggal dunia pada 24 Mac 2017 pada usia 52 tahun akibat serangan jantung. Hasil perkongsian hidup mereka dikurniakan empat orang anak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA DANISH & NEDIM BAKAL KAHWIN TANPA HANTARAN

Pasti ramai yang sudah mengetahui berita mengenai Nora Danish yang didakwa sudah membeli barangan hantaran kahwin. Meskipun menafikannya, namun Nora mengakui yang dia mahu perkahwinannya nanti tanpa sebarang barang hantaran.

Artikel terdahulu:

NORA DANISH & NEDIM BERCUTI LAGI KE BALI, INDONESIA

Tambah Nora, dia tidak mementingkan hantaran kerana dia mahu perkara yang wajib dilaksanakan terlebih dahulu iaitu 'akad nikad'.

"Memandangkan saya pernah berkahwin sebelum ini, jadi bagi saya tak perlu lagi dah nak barang-barang hantaran. Kalau ditakdirkan saya berkahwin lagi satu hari nanti, sebolehnya saya nak buat yang wajib sahaja iaitu cukup dengan majlis akad nikah di Kuala Lumpur," ujarnya sebagai berkata.

Selain tanpa hantaran, dia juga berhasrat mengadakan sebuah majlis resepsi secara sederhana di sebuah pulau di Bali. Katanya Bali menjadi pilihan kerana dia menganggap pulau itu sebagai rumah keduanya.

"Lagipun saya memang dah lama teringin nak buat majlis ala 'beach wedding'. Saya suka berkunjung ke Bali malah ia dah seperti rumah kedua saya. Saya sukakan tempat-tempatnya dan makanan di sana sedap-sedap", katanya.

Terdahulu mengenai hubungannya dengan Nedim yang dilihat bertambah serius, kata Nora mereka sebenarnya masih belum berbincang mengenai perkahwinan.

"Apa yang penting, kami fokus pada kerjaya dan anak masing-masing. Itu yang buat kami selesa antara satu sama lain. Kami sebenarnya lebih suka bergelar kawan biasa. Memang lah kahwin ni satu perkara yang baik. Tapi Allah belum tetapkan lagi jodoh kami. Harap semua orang dapat mendoakan yang terbaik untuk saya", ujarnya dipetik sebagai berkata kepada MD.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


MENARIK RAMADHAN - JOJIE YANG 'SEMANIS KURMA'

Memang sejuk mata memandang pakaian Jojie (kakak Ella) yang berhijab sejak ramadhan 2011 mengenakan serba hitam, labuh dan menutup keseluruhan tubuh ini. Ini kerana, dengan berterusan demikian Jojie atau nama sebenarnya Rozita Aminuddin bukan sahaja comel, bahkan lebih manis berbanding zaman bebasnya dahulu.

Jom tengok..!


GAMBAR - NASHA AZIZ 'DUTA' JAFZA

Ikhlasnya, ramai yang merindui lakonan Nasha Aziz yang seolah menyepi diri sejak kebelakangan ini. Ramai juga yang tertanya-tanya, apakah yang dilakukan oleh Nasha sekarang?

Dan untuk tatapan anda, jom kita lihat gambar-gambar terkini Nasha bersama peminatnya di KL Convention Center (KLCC) sempena The 9th International Halal Showcase 2012 (MIHAS). Nampaknya, Nasha tidak kekok menjadi 'duta tempatan' bagi sebuah syarikat antarabangsa yang berasal dari Dubai.

Klik untuk imej besar...


AL-FATIHAH - ISTERI JALALUDDIN HASSAN KEMBALI KE RAHMATULLAH

UPDATE:

Takziah diucapkan buat pelakon veteran, Datuk Jalaluddin Hassan atas pemergian isteri tercintanya, Datin Hasimah Mad Ihsan.

Ketika dihubungi BH, Datuk Jalaluddin mengesahkan bahawa isterinya itu meninggal dunia kira-kira jam 3 pagi tadi akibat komplikasi pembedahan jantung di Pusat Perubatan Universiti Kebangsaan Malaysia (PPUKM)

"Pembedahan yang dilakukan berjaya untuk membuka kembali saluran jantung. Namun, isteri mempunyai penyakit kencing manis dan masalah paru-paru memaksa doktor untuk mengawalnya ketika pembedahan.

"Saya dimaklumkan berlaku komplikasi selepas pembedahan dan doktor mengesahkan isteri saya meninggal dunia kira-kira jam 3 pagi tadi.

"Jenazah sudah dibawa ke rumah dan akan dikebumikan selepas solat Zohor di Tanah Perkuburan Islam Datuk Keramat," katanya.

Berita sedih ini turut dikongsikan oleh pelakon dan pengacara, Sharifah Shahira atau Sheira di laman Instagramnya.

"Al fatihah isteri kepada abang jalal.. kak shima...yang sentiasa senyum .. penyabar.. ibu mithali. Love ya.. semoga di tempatkan orang-orang beriman.. takziah buat keluarga Dato Jalaluddin Hassan...," tulis Shiera.

Terdahulu sekitar bulan Ogos lalu menerusi BH, Datuk Jalaluddin meluahkan rasa syukur apabila isterinya yang menderita penyakit paru-paru berair dilihat semakin sihat.

Jalaluddin, bagaimanapun berkata, isteri beliau akan dirujuk ke bahagian pakar jantung di Hospital Serdang pula memandangkan bahagian organ terbabit tidak berfungsi secara baik.

Hasil perkongsian hidup dengan Jalaluddin, pasangan ini dikurniakan lapan cahaya mata dan 14 cucu.

Sumber & foto: shieraijoy IG & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


14 GAMBAR - AKSI SHARNAAZ & ISTERI HONEYMOON DI ITALI

Baru-baru ini, pelakon Sharnaaz Ahmad bersama isterinya, Noor Nabila telah terbang ke Itali bagi menikmati bulan madu di sana, setelah selesai majlis resepsi di kedua dua belah pihak.

Melihat pada gambar yang dikongsi Sharnaaz dan isteri di laman Instagram masing-masing, amboii... bukan sweet mereka berdua ni.

Apa yang pasti, peminat sangat jatuh cinta dengan Sharnaaz dan juga Nabila kerana terlihat merendah diri selain suka melihat iras wajah pasangan ini yang hampir sama.

Klik untuk gambar besar

www.myartis.com / Foto: Sharnaaz Ahmad IG & Noor Nabila IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DAH MENANG RM260,000 - NAMUN WAK MUSTAR MASIH 'BERTUKANG'

Punya banyak duit (RM260,000) tetapi masih mahu jadi tukang kayu. Begitulah halnya dengan Wak Mustar yang berwajah selamba dan selalu lupa lirik bila muncul wanita cantik ketika sedang menyanyi.

Sehubungan itu, ramai yang berpandangan dia tidak sepatutnya melakukan kerja tukang kayu lagi kerana sudah kaya. Tambah-tambah Wak Mustar atau nama sebenarnya Mustaffa Rasyid Abd Jabar, 47, kini merupakan seorang penyanyi popular selepas menang Kilauan Emas musim ke-5 dan terkini Kilauan Emas Otai.

Untuk info, Wak Mustar, sebelum ini masih tetap melakukan kerja bertukang meskipun sudah mampu hidup mewah.

"Selepas beberapa bulan menjuarai program Kilauan Emas 5, saya kembali kepada pekerjaan lama tetapi ramai menasihati saya agar tidak lagi bertukang kerana saya kini seorang penyanyi.

"Namun saya tetap melakukan kerja-kerja pertukangan jika ada yang minta. Bagaimanapun, kini saya mungkin akan lebih fokus kepada karier nyanyian," ujarnya dipetik sebagai berkata.

Terdahulu, Wak Mustar berkata dia masih belum mempunyai sebarang perancangan tertentu untuk menggunakan wang kemenangan yang diterimanya.

Selain menyimpan, dia bercadang untuk mengerjakan umrah dan haji bersama keluarganya.

"Setakat ini tidak tahu hendak buat apa dengan duit itu tetapi yang pasti saya akan simpan dan gunakan untuk perkara-perkara baik," jelasnya yang semakin sibuk apabila sering menerima undangan nyanyian.

"Alhamdulillah itu rezeki yang datang tidak putus-putus dan paling penting saya dapat menyanyi kerana itu memang minat saya," tambahnya.

Pada konsert akhir Kilauan Emas Otai yang berlangsung di Pusat Konvensyen CIDB malam Rabu lalu, Wak Mustar menepati ramalan apabila muncul juara dan membawa pulang hadiah wang tunai berjumlah RM150,000 berserta trofi sumbangan Astro.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TERIMA MESEJ MAKIAN, UGUTAN & SEBILAH PISAU - DIDI ASTILLAH BAKAL AMBIL TINDAKAN

Menerusi satu perkongsian di laman Instagram, penyanyi dan juga pelakon Didi Astillah telah memuat naik beberapa paparan tangkap layar mesej yang diterimanya dimana ia berbaur ugutan berserta sebilah pisau daripada individu yang tidak dikenali.

Didi yang juga adik kepada penyanyi dan pelakon Bella Astillah itu berkata, selain ugutan tersebut, individu dipercayai wanita tidak dikenali itu turut memaki dan menulis kata-kata kesat terhadap dirinya tanpa sebab yang jelas.

Apa yang lebih mengejutkan, wanita tersebut turut menghantar gambar menunjukkan sebilah pisau dan memberi amaran akan membalas dendam.

Klik untuk gambar besar

Didi atau nama sebenarnya Dayang Nazilah Awang Astillah mengucap panjang dan meluahkan perasaan terkejut apabila menerima mesej sebegitu.

"Astagfirullahalazim.. terkejut apabila nampak DM ni. Dengan kata-kata kesat dan ugut saya macam ni, tolong jangan fikir saya tak boleh ambil tindakan dan awak suka-suka je bagi saya kata kata macam ni," ujarnya.

Melihat pada paparan tangkap layar mesej tersebut, wanita berkenaan telah meminta penjelasan Didi mengenai hubungannya dengan seorang lelaki yang dikenali sebagai Aiman Aziz.

Namun tindakan Didi yang tidak membalas mesej berkenaan telah membuatkan pengirim menjadi lebih agresif sehingga mula membuat ugutan. Susulan daripada itu, Didi memberitahu dia bakal mengambil tindakan ke atas wanita berkenaan.

"Atas apa yang dia buat saya akan ambil tindakan cuma sekarang masih di set lagi. Insyallah lepas ni akan buat laporan, saya sendiri ada gambar muka dia yang diambil daripada sosial media," jelasnya.

www.myartis.com / Sumber & foto: Beautifulnara & Instagram Didi Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LISA SURIHANI: "SAMPAI SEKARANG PUN ADA ANASIR MEMBOLAK BALIKKAN HATI"

"Sebelum pakai mesti fikir 'patut ke', 'ada job ke'. Dan sampai sekarang pun ada sahaja anasir yang membolak balikkan hati. Bukan mudah. Saya minta diteguhkan hati. Kadang-kadang ada statement, judgement doubt macam 'lama ke pakai ni?', padahal kita tengah cuba tapi tidak mengapalah.

"Tak nak letak janji yang tinggi. Im just trying," ujar pelakon Lisa Surihani yang mengakui ada sahaja anasir yang membolak balikkan hatinya tetapi dia selalu meminta agar diteguhkan hati untuk terus istiqamah dalam memakai tudung.

Lisa yang sebelum ini mendapat perhatian ramai selepas tampil lebih cantik dan manis berhijab berkata, perubahan yang dilakukan bukanlah atas desakan mana-mana pihak tetapi ikhlas dari hatinya sendiri.

Klik untuk gambar besar

Tiada manusia yang sempurna dan pasti tidak akan pernah lari daripada melakukan kesilapan, oleh itu Lisa mahu berubah secara perlahan-lahan. Lisa memberitahu dia masih berusaha untuk mencari hidayah dan sentiasa berdoa dirinya akan kekal istiqamah untuk berhijab.

Dalam perubahan ke arah kebaikan, pastinya akan ada dugaan tersendiri. Sama-sama kita doakan yang terbaik buat Lisa, agar hati dan imannya ditetapkan untuk terus kekal menutup aurat.

www.myartis.com / Sumber & foto: Hijabista & Instagram Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NEELOFA SELAMAT JALANI PEMBEDAHAN SINUS

Awal pagi semalam, pelakon dan pengacara popular, Neelofa atau nama sebenarnya Noor Neelofa Mohd Noor, 29, telah menjalani pembedahan sinus.

Neelofa memaklumkan perkara itu menerusi ruangan Instagram Story miliknya beberapa jam selepas menjalani pembedahan itu.

"Saya telah menjalani pembedahan sinus pagi tadi, Alhamdulillah, semuanya berjalan lancar. Saya memohon maaf, saya tidak bermaksud untuk merisaukan sesiapa, saya telah beransur pulih sekarang," tulisnya.

Kelmarin, Neelofa telah memuatnaik sebuah video menerusi ruangan Instagram Story miliknya yang menunjukkan dia berada di wad sebuah hospital. Perkara itu membuatkan sesetengah pihak berasa risau dengan keadaannya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KUTIPAN JUTA2: LIBAS & KLIP 3GP TAK TERDAYA..?

KL Gangters masih lagi memegang tampuk teratas senarai kutipan paling tertinggi di pawagam mengalahkan filem-filem terbaru seperti Libas dan Klip 3GP. Meskipun promosi Libas dan Klip 3gp dilihat agak meriah, namun entah mengapa semuanya bagai tidak menjadi bagi filem ini.

Ada pihak menyalahkan filem Real Steel yang sedang berputar di pawagam menjadi punca utama ketidakupayaan Libas dan Klip 3gp menyerlah. Dakwa mereka, promosi besar-besaran sahaja kadangkala belum cukup untuk menghasilkan pulangan lumayan atau mengajak penonton ke pawagam.

Persoalannya sekarang... filem apakah yang mampu menewaskan buah tangan anak Datuk Yusof Haslam dan Ahmad Idham (Hantu Bonceng) ini? Sama-samalah kita nantikan pemecah rekod tersebut!!

Senarai top 20

TAYANGAN FILEM CEREKA TAHUN 2011

 BIL JUDUL FILEM GENRE KOS PRODUKSI  MULA TAYANG KUTIPAN KASAR (RM)  BILANGAN PAWAGAM
 1. Khurafat SERAM 1.50 juta  13.01.2011 8.08 juta  66
 2. HAQ  AKSI 2.50juta  27.01.2011 0.80 juta  50
 3. Sini Ada Hantu  SERAM / MISTERI / NGERI  1.20 juta  10.02.2011 1.30 juta  40
 4. Kembar Siang KOMEDI  1.64 juta  24.02.2011 1.21 juta  59
 5. Hikayat Merong Mahawangsa SEJARAH / AKSI / PEPERANGAN  6.82 juta  10.03.2011 6.50 juta  67
 6. Ratu The Movie  PENGEMBARAAN 1.34 juta  17.03.2011 0.20 juta  53
 7. ...Dalam Botol DRAMA 0.88 juta  24.03.2011  0.57 juta  50
 8.. Cun KOMEDI / KELUARGA / CINTA  1.00 juta  31.03.2011  1.10 juta  41
 9.. Di Larang Masuk  SERAM 1.10 juta  07.04.2011  0.75 juta  50
 10. Senjakala SERAM  1.51 juta  14.04.2011  1.10 juta  63
 11. Penunggu Istana  SERAM 0.60 juta  21.04.2011  0.89 juta  39
 12. Seru SERAM / MISTERI / NGERI  1.42 juta  28.04.2011 0.87 juta  46
 13. Momok Jangan Panggil Aku  SERAM 2.00 juta  05.05.2011 0.55 juta  53
 14. Kongsi AKSI 1.82 juta  12.05.2011 8.09 juta  87
 15. Nur Kasih The Movie  DRAMA 2.83 juta  19.05.2011 4.93 juta  61
 16. Karak NGERI  1.14 juta  26.05.2011 4.28 juta   68
 17. Toyol Nakal  KOMEDI  1.21 juta 02.06.2011 0.19 juta  38
 18. KL Gangster  AKSI  1.51 juta  09.06.2011 11.74 juta  71
 19. 3 2 1 Cinta  CINTA / KOMEDI  1.50 juta 16.06.2011 0.98 juta   61
 20. Rasuk NGERI 1.50 juta  23.06.2011 1.03 juta   64
 21. Sekali Lagi  CINTA  1.50 juta 30.06.2011 2.04 juta   60
 22. Tolong Awek Aku Pontianak SERAM / KOMEDI  1.22 juta 07.07.2011 0.76 juta  51
 23. Flat 3A  SERAM  1.82 juta  14.07.2011 1.44 juta 62
 24. Senario The Movie Ops Pocot  KOMEDI 1.50 juta  21.07.2011 1.06 juta   60
 25. Karipap-Karipap Cinta KOMEDI  1.91 juta  31.08.2011 0.28 juta   74
 26. Hantu Bonceng SERAM / KOMEDI  1.51 juta  31.08.2011 8.53 juta  68
 27. Raya Tak Jadi  KOMEDI / KELUARGA  1.06 juta  15.09.2011 3.64 juta  70
 28. Bini-Biniku Gangster  AKSI / KOMEDI 1.82 juta  22.09.2011 4.71 juta *  65
 29. Libas  AKSI / KOMEDI  1.88 juta 29.09.2011 0.89 juta *  66
 30. Al Hijab  SERAM 1.62 juta  06.10.2011 2.03 juta *  65
 31. Klip 3GP  SERAM / MISTERI  1.02 juta  13.10.2011 0.40 juta *  57
 32. Sumpahan Puaka  SERAM / KELUARGA / MISTERI  0.46 juta  20.10.2011  24
 33. Apa Tengok-Tengok  AKSI / KOMEDI / MUZIK  1.40 juta  27.10.2011  50
 34. Alamak Toyol  SERAM / KOMEDI  1.82 juta  03.11.2011  60
 35. Abuya DRAMA 1.20 juta  10.11.2011  57
 36. Aku Bukan Tomboy  KOMEDI / DRAMA  1.51 juta  17.11.2011  69
 37. Misteri Jalan Lama  AKSI / PENGGEMBARAAN / FANTASI / MISTERI / FIKSYEN  1.71 juta  24.11.2011  48
 38. Ombak Rindu DRAMA / CINTA  1.56 juta  01.12.2011  60
 39. Datin Ghairah  KOMEDI / CINTA  1.20 juta  08.12.2011  47
 40. Songlap AKSI / DRAMA   15.12.2011  60
 41. Suatu Malam Kubur Berasap  SERAM / KOMEDI  1.81 juta  22.12.2011  78
 42. Papa I Love You KOMEDI / DRAMA  1.50 juta  29.12.2011  51

*Kutipan terkini sehingga 20 Oktober 2011
- SUMBER: Finas